زۆرینەی ئافرەتانی دهۆك لە میرات بێبەشن - پەرەگراف\nزۆرینەی ئافرەتانی دهۆك لە میرات بێبەشن\nزوڵەیخا بە ناچاریی واز لە میراتی ماڵی باوكی دەهێنێت، لەكاتێكدا مافی شەرعی و یاسایی خۆیەتی، ئەوەش لە ترسی خێزان و بەهۆی دابونەریتی كۆمەڵگەوە.\n"ئێمە بووین بە قوربانی دابونەریت، ئەم كێشەیەش هەر دەمێنێت و بە ئاسانی چارەسەر نابێت، چونكە لەو بڕوایەدانیم ژنانی دهۆك بتوانن ئەو رێچكەیە بشكێنن و مافەكانی خۆیان وەربگرن" زوڵەیخا بۆ پەرەگراف وای وت، ئەو هەر لە ترسی كۆمەڵگەكەی نەیویست ناوی راستەقینەی خۆی بنوسرێت و داوایكرد ناوی خوازراوی بۆ دابنرێت.\nئەو ژنە تەمەنی 40 ساڵە، لە شاری دهۆك نیشتەجێیە و خێزاندارە، هەرچەندە زۆر پێویستی بە پارە هەبووە، بەڵام لە بەرانبەر براكانیدا لە مافی میراتی خۆی خۆش بووە.\n"بەهۆی شەرمی كۆمەڵگە و نەریتەكانەوە پێموتن من لە میراتی خۆم خۆشدەبم، بەڵام ئێستا پەشیمانم"، ئەوەش چەند ساڵێك لەمەوبەر و دوای كۆچی دوایی باوكی بووە.\nزوڵەیخا وتی "چوار خوشك و پێنج براین، خوشكەكانم بارودۆخی داراییان باشە و نەیانویست، بەڵام من پێویستم بوو بە ناچاری رەتمكردەوە، چونكە دڵنیام ئەگەر وەرمبگرتایە براكانم بەدڵیان نەدەبوو، كێشەش دروست دەبوو".\nبەپێی شەریعەتی ئیسلام؛ كە لە هەرێمی كوردستان و عێراقیش كراوەتە بنچینە بۆ دابەشكردنی میرات، ئافرەت نیوەی بەشی رەگەزی نێری بەردەكەوێت، ئەو مافەشی پارێزراوە تا كاتێك بە رەزامەندی خۆی رەتیبكاتەوە و وەرینەگرێت.\nهەیفا دۆسكی، چالاكوان و ئەندامی لقی دهۆكی یەكێتی ئافرەتان بۆ پەرەگراف وتی "بەپێی زانیاری ئێمە سەدا 80ـی ژنانی دهۆك لە ترسی لەدەستدانی پەیوەندی خێزانی لە مافی وەرگرتنی میرات بێبەشدەبن، سەدا 50 تا 10ـی ئەوانەشی میرات وەردەگرن روبەڕوی كێشە دەبنەوە و كەسوكاریان پەیوەندییان لەگەڵدا دەپچڕێنن".\nئەو نمونەی زیندوی لایە؛ یەكێكیان ئافرەتێكی گوندنشین بووە و بەهۆی وەرگرتنی میراتی باوكیەوە، بۆ 12 ساڵ دایكی قسەی لەگەڵدا نەكردووە، ئەویتر چیرۆكی خێزانێكی گەورەیە كە پێنج برا و حەوت خوشك بون، لەكاتی دابەشكردنی میراتی خێزانەكەدا براكانیان هۆشدارییان بە خوشكەكانیان داوە کە داوای بەشە میراتی خۆیان نەكەن، چونكە هاوسەرگیرییان كردووە و ئەركە لەسەر هاوسەرەكانیان پێداویستییەكانیان بۆ دابین بكەن.\n"فێڵێكیش پەیدا بووە و لە ژنان دەكرێت، هەندێك خێزان كە هێشتا باوكەكە لە ژیاندایە تەواوی سامان و پارەی دەخەنەسەر ناوی یەكێك لە كوڕەكانی بۆ ئەوەی لەكاتی كۆچی دوایی باوكەكەدا، خوشكەكان بەپێی یاسا مافی داواكردنی میراتیان نەبێت" دۆسكی دەڵێت، پێویستە ژنان ئەو ستەمە قبوڵ نەكەن.\nبەپێی بەدواداچوونی پەرەگراف لە كۆمەڵگەی دهۆك پاساوی پێنەدانی میرات بە ژنان ئەوەیە؛ چونەتە ماڵی خۆیان و پێویست نییە لە سامانی باوكیان بۆ هاوسەرەكانیان ببەن، لەكاتێكدا بەپێی شەرع مافی دابینكردنی ژیان و خەرجییان لەسەر هاوسەرەكانیانە.\n"دەیان ژن دەناسم بەشە میراتییەكەیان وەك من رەتكردۆتەوە، لەكاتێكدا دەزانم بەو پارەیە دەمتوانی خەرجیی خێزانەكەم دابین بكەم و حەڵاڵیشە، بەڵام خەڵك دەڵێن چۆن میرات بە كچەكانمان بدەین و بیدات بە زاوا!" زوڵەیخا وای وت.\nبەپێی یاسا بەركارەكانی عێراق و هەرێمی كوردستان، پێدانی میرات بە ئافرەتان مافێكە و جێگیركراوە، ئەوەش وەك لە یاسای باری كەسێتی ژمارە 188ـی ساڵی 1959ـدا هاتووە، كوڕان دوو هێندەی كچان میراتیان دەكەوێت.\nكارۆژ ئیسماعیل، ژنە پارێزەر لە دهۆك وتی "زیاتر لە سەدا 60ـی ژنانی دهۆك بەهۆی دابونەریتەكانی كۆمەڵگە و ترسی لەدەستدانی خێزان لە مافی میرات بێبەشدەبن، دەیان حاڵەت هەبووە بەهۆی وەرگرتنی میراتەوە برا و خێزان پەیوەندییان لەگەڵ خوشك و كچەكانیاندا پچڕاندووە، تەنیا لەسەر ئەوەی داوای مافی شەرعیی خۆی كردووە".\nئێستا دۆسیەیەك لای ئەو پارێزەرەیە، حەوت خوشك و دوو بران، هەموو خوشكەكان وازیان لە مافی میرات هێناوە، كارۆژ بۆ پەرەگراف باسی لەوەشكرد، خەڵك دەناسێت تەنیا میراتی پارچە زەوییەكی 70 هەزار دۆلار (٧ دەفتەر) بووە، بەڵام كچێكی ناو ئەو خێزانە لە میراتییەكە بێبەشكراوە.\n"زۆر كەم داوا لەسەر میرات دێتە دادگا، چونكە هەر لەناو خێزانەكە و بە عەشایەری و بەپێی دابونەریت سەروەت و سامانی كەسانی كۆچكردوو دابەشدەكرێن، ئافرەتانیش لە ترسی كۆمەڵگە و خێزان و دەوروبەر واز لەومافەیان دەهێنن، هەندێكیان بەوە بڕوا بەخۆیان دەهێنن لەكاتێكدا هاوسەرگیرییان كردووە ئەوا هاوسەرەكانیان هەموو پێداویستییەكانیان بۆ دابیندەكەن و پێویست ناكات پارە لە خێزانەكانیان وەربگرن" بەوتەی كارۆژ ئیسماعیل.\nئەو پێداگرە لەسەر ئەوەی ژنان لەو مافەی خۆیان خۆشنەبن، كە بەپێی یاسا و شەرع پێیاندراوە، ئەویش دوو بەش بۆ پیاوە و بەشێك بۆ ژن، تەنیا زەوی كشتوكاڵی نەبێت ژن و پیاو یەكسانن لە وەرگرتنی میراتیدا.\nبەپێی یاسای هەمواركردنی جێبەجێكردنی یاسای باری كەسێتی كە پەرلەمانی كوردستان بە ژمارە 15 لە ساڵی 2008ـدا دەریكردووە، خاوەنی میرات لە سەردەمی ژیانیدا بۆی هەیە ماڵەكەی خۆی بەسەر میراتگرانی نێر و مێ بە یەكسانی دابەش بكات.\n"من میراتم وەرگرت، بەڵام لەدوای وەرگرتنی ئەو مافەمەوە پەیوەندیم لەگەڵ دایك و خۆشكەكانمدا ساردیی تێكەوت، پرسیار لە ژیانی من ناكەن، تەنانەت كە بە تەلەفۆنیش هەندێكجار پێكەوە قسە دەكەین كەشێكیوا دروستدەكەن كە من تاوانێكم بەرانبەریان كردووە و بەچاوێكی سەیرەوە تەماشام دەكەن" كەڤین وای وت، ئەوە ناوی خوازراوی ژنێكی دیكەی نیشتەجێی دهۆكە.\nئەو ژنە تەمەنی 35 ساڵە، هاوسەرگیری كردووە و پێنج منداڵی هەیە، هاوسەرەكەی موچەخۆرە و دەڵێت، زۆر پێویستی بە وەرگرتنی ئەو میراتییە هەبووە، لەكاتێكدا لە كۆی چوار خوشك، تەنیا دوانیان وەریانگرتووە و دوانیان رەتیانكردۆتەوە.\n"وەرگرتنی میرات بۆ ژن خودا حەڵاڵی كردوەو، بەڵام بەداخەوە لە دهۆك وانیشاندەدرێت ئەگەر ژنێك میرات وەربگرێت وەك تاوانێكی كردووە یان شتێكی دزیوە" كەڤین بە نیگەرانییەوە دەپرسێت "ئەی بۆچی پیاو مافی میراتی خۆی وەردەگرێت و كەس باسی ناكات، بۆچی هەموان باسی ژن دەكەن لەكاتێكدا مافی شەرعی و یاسایی خۆیەتی".\nبە پێچەوانەوە لە دهۆك و هەندێك ناوچەی دیكەی هەرێمی كوردستانیشدا ژمارەیەكی كەم خێزان هەن كە بە رەزامەندی هەموو برا و خوشك و ئەندامانی خانەوادەكە میرات بەیەكسانی لە نێوان نێر و مێ دابەش دەكرێت.\nجەمیلا محەمەد، ئەندامی ئەنجومەنی پارێزگای دهۆك لە لیژنەی كاروباری ژنان بۆ پەرەگراف وتی "دەتوانین بڵێین نزیكەی سەدا 70ـی ژنانی دهۆك میرات وەرناگرن، لەبەر خاتری دایك و برا و خێزان، چونكە ئامادەنین بۆ بڕێك پارە پەیوەندییان لەگەڵ خێزانەكانیاندا تێكبدەن".\nهیچ دۆسیە و سكاڵا و داواكارییەك لەلایەن ژنانەوە لەسەر كێشەی میرات و ئەو بابەتە روبەڕوی لیژنەی كاروباری ژنانی ئەنجومەنی پارێزگای دهۆك نەكراوەتەوە.\nجەمیلا دەڵێت "ژنانی دهۆك لەو بابەتەدا داوای مافی خۆیان ناكەن و ئەگەر كێشەیەكیش روبدات لە ناو خۆیاندا و بە رێگەی عەشایەری چارەسەری دەكەن".


02:06 - 27/09/2020 365 جار خوێندراوەتەوە\nگفتوگۆی: مەعاز فەرحان\nچوارچێوەی ماف و داخوازیی مرۆڤی كورد وەك هاوڵاتییەكی خاوەن ماف، نەك بچوككراوەتەوە، بەڵكو مافی بەرگری لە خۆكردن و داوای مافیشی لێ سەندراوەتەوە، بەڵام لەسەر چەند ئاستێك دەرفەتێكی "نامۆڕاڵی" خراوەتە بەردەم، ئەویش "داواكردنی مافە بە كڕوزانەوە و زەلیلی".\nلەگەڵ نوسەر و رۆشنبیر سەردار عەزیز، لە كافێیەكی سلێمانی كە بەسەر دیارترین شەقامی شارەكەدا دەڕوانێت، بە دەم خواردنەوەی قاوەیەكەوە گفتوگۆی ئەم بابەتە تاڵەمان دەستپێكرد.\nبە ئامڕازكردنی خەم و ناڕەزاییەكانی خەڵك، ئێستا لەسەر ئاستی میدیا، سۆشیالمیدیا، ئۆپۆزسیۆن، دەسەڵات، برەوی پێدەدرێت. سەردار عەزیز هەندێك بۆچونی تایبەتی لەسەر ئەم پرسە هەیە.\n+: با سەرەتا لەوەوە دەستپێبكەین، ئایا كڕوزانەوە و خۆ زەلیلكردن دیاردەیەكە بەتەنیا لەناو كۆمەڵگەی كوردییدا هەیە یاخود دیاردەیەكی جیهانیە؟\n_سەرەتا پێویستە كار لە سەر زەلیلی بكەین وەك چەمكێكی سیاسی ئابوری و پەیوەندیی لە دونیای ئەمڕۆدا. لێرەدا بە كورتی لە سەر دیدی دوو بیرمەند قسە دەكەم، یەكەمیان بیرمەندی فەرەنسی برتران بادی لە گەڵ بیرمەند و چالاكوانی ئینگلیزی گای ستاندنگ.\nبا لە دوەمیانەوە دەست پێبكەین. گای كتێبێكی هەیە بە ناوی precariat پریكارییەت. ئەم چەمكە وەك زۆر چەمكی تر ئاسان نیە وەربگێڕدرێت چونكە پاشخانێكی ئاڵۆزی هەیە. بە گشتی لە لەیەكدانی پریكاریوسی لاتینی لە گەڵ پرۆلیتاریەتدا دروستكراوە.\nچەمكی پرۆلیتاریەت لە ئەدەبیاتی سیاسی چەپدا بونی هەبوە و لە ڕێگەی ئەوانەوە هاتوەتە ناو خیتابی سیاسی كوردییەوە. بەڵام بە دەگمەن ئاماژە بە مانا بنەرەتییەكەی دەدرێت كە ئەو كەسەیە كە خاوەن هیچ سەرمایەیەك نیە، هەموو ئەوەی دەتوانێت بۆ دەوڵەت ئەنجامی بدات ئەوەیە كە منداڵ بخاتەوە. لە گەرمیان جۆرێك لە جنێو هەیە بە كەسێك دەڵێن، هەر ئەتوانیت سك پڕ كەیت، هیچی ترت لە دەست نایەت. پێكەوە هەردوو چەمكەكە ئەم چەمكە نوێیەیان دروستكردوە كە مەبەست لێی ئەو كەسەیە كە لە دۆخێكی ئابوری و دەرونی و ئاسایشی وەهادایە كە ناسەقامگیرە.\nبۆ ئەوەی بە باشی لە ئەمە تێبگەین، دەبێت كەمێك بە فراوانی قسە بكەین. لە سیستەمی نیولیبرالدا، ئامانج ئەوەیە كە چۆن سەرمایە و قازانج زۆر بكرێت. بۆ بەدیهێنانی ئەم ئامانجە دەبێت كاركەر یان كرێكار، وەهایلێبكرێت بە كەمترین پارە زۆرترین كار بكات. چونكە هەمیشە گلەیی سەرمایەدار ئەوەیە كە بڕێكی زۆر لە داهاتی بۆ كرێ دەڕوات.\nلە دەرئەنجامی ئەمەدا جۆرێك لە كرێكار بەرهەمهاتوە كە ماف و ئاسایشی نیە و موچەی كەمە. بەڵام لە سەروی هەموویەوە كاریی هەمیشەیی یان كاری پێرمینەنت نامێنێت و هەموو كرێكاران دەبنە كرێكاری كاتی یان گرێبەست. لەم دۆخەدا كەسەكە هەمیشە ناچارە كە زۆرترین كار بكات بۆ ئەوەی گرێبەستەكەی بۆ نوێبكرێتەوە. كرێكاری خاوەن گرێبەست، مافی پشو یان نەخۆشی یان خانەنشینی نیە. هەموو ئەمانە وەها دەكات كە ئەو هەمیشە لە دۆخێكی ئابوری سەخت و بارێكی دەرونی ناسەقامگیر و فشاردا بژی و ناچاربێت بپارێتەوە.\nڕەگێكی وشەی پریكاریوس لە پرەی یان نوێژەوە هاتووە. نوێژكردن جۆرێكە لە پەیوەندی لە گەڵ بونەوەرێكدا كە توانای مامەڵەی هاوتات لە گەڵیدا نیە. لە ئاینەكاندا مرۆڤ بۆ خوا نوێژ دەكات و دەپارێتەوە، چونكە توانای بە سەر خودادا نیە و خودا دەیەوێت ئەم مرۆڤە كۆیلەی ئەوبێت. كۆیلەبون لە ڕێگای نوێژەوە بەرجەستە دەبێت. بە هەمانشێوە مرۆڤ كاتێك داڕن دەكرێت لە ماف و ئاسایش و دڵنیایی ئەوا دەبێتە كەسێكی ناچاركراو بە پاڕانەوە. گای ستاندینگ ئەم دیاردەیە بە ترسناك ناودەبات و چارەسەرەكەی وەها دەبینێت كە دەبێت داهاتی بنەڕەتی بۆ هەموان هەبێت.\nئێستا با بێینە سەر كتێبەكەی برتراند بادی. بادی سەربە قوتابخانەی ماركسیزمە نوێكانە، بە تایبەتی قوتابخانەی دیپێندینسی. كتێبەكەی ئەو ناوی سەردەمی زەلیلییە le Temps des Humilies بە ڕای ئەو سیستەمی پەیوەندی نێودەوڵەتی لە سەر بنەمای پلەبەندی و نەیەكسانی دروستبووە. لە هەمانكاتدا سیستەمی نێودەوڵەتی خۆی سیستەمێكی ڕۆژئاواییە. ئەو ڕای وەهایە كە دەوڵەت دەستكرد و بەرهەمی ڕۆژئاوایە و ناتوانرێت بگوێزرێتەوە بۆ جێگایەكی تر، هەموو ئەو هەوڵانەش كە دراون لە ماوەی سەدەی ڕابوردودا هەموو دەرئەنجانی شكست بووە. بۆ نمونە عێراق ببینە، پاش سەدەیەك لە تەمەنی تازە بنەمای دەوڵەتی عێراقی نادەوڵەت یان لادەولەیە. بادی بڕوای وەهایە وڵاتانی كرۆك یان بەهێز یان ڕۆژئاوایی لە ڕێگای جیاوازەوە بەردەوام لە هەوڵی زەلیلكردنی وڵاتانی تردان. لای ئەو چەندین شێوازی زەلیلكردنی بونی هەیە لە ئاستی نێودەوڵەتیدا: لە كتێبەكەیدا چوار جۆر ئاماژە پێدەدات. زەلیلی لە ڕێگای كەمكردنەوەی ستاتۆ، نكولی كردن لە هاوتابون، دابەزاندن لە گەڵ ناشیرینكردن ستیگمەتایزەیشن.\nكەواتە ئەگەر زەلیلی میتۆدێكی بەربڵاوبێت لە ئاستی ئابوری و كۆمەڵایەتی و دەرونی و پەیوەندی نێوان وڵاتاندا، ئەوا دەكرێت بوترێت كە زەلیلی یەكێكە لە جۆرەكانی پەیوەندی دەسەڵاتی. ئەگەر فۆكۆیان بیر لە دەسەڵات و پەیوەند بكەینەوە، ئەوا زەلیلكراو بیدەسەڵات نیە، بەڵكو لە پەیوەندییەكی دەسەڵاتیدا، ڕۆڵی زەلیل دەبینیت. ئەم زەلیلیەی ئەو دەبێتە هۆكاری باڵادەستبونی ئەوی تر.\n+هەرچەندە كڕوزانەوە و خۆزەلیلكردن هاوتای تەمەنی مرۆڤایەتیەو لە هەموو سەردەم و شوێنێكدا هەیەو هەبووە، بەڵام ئەوەندەی من وەك رۆژنامەنوسێك به‌دواداچونی دۆخەكەم كردبێت. لە هەرێمی كوردستان ئەم كڕوزانەوە و خۆزەلیلكردنە بەر فراوان بووە و لەسەر چەند ئاستێكی ئیشی لەسەر دەكرێت.\nلە میدیا و سۆشیالمیدیا بازاڕی بۆ گەرم دەكرێت، دیارە ئەمە ریشەیەكیشی هەیە لەناو كۆمەڵگەی كوردیدا، كورد وەك نەتەوەش هەمیشە خۆی بە قوربانی دەزانێت؟\n_ كۆمەڵگای كورد بە گشتی لە نێوان دوو جەمسەری دژ بە یەكدا دەژی كە گومڕایی و زەلیلییە. مرۆڤی كورد یان دەشتو دەر پڕ دەكات لە خواردنی فڕێدرا و پاشماوی ژەهراوی یان بەردەوام دەكروزێتەوە. ئەم تەنها خەڵكە ئاساییەكە نیە، بەڵكو لە نوخبەی كوردیدا زۆر زیاترە. دیارە گومڕایی و زەلیلی دوو دیوی یەك دراون.\nرەنگە لە كۆمەڵگەیەكی وەكو كۆمەڵگەیەكی كوردیدا هەمیشە وروژاندنی سۆز، پەنابردن بۆ ئەوەی چۆن وا لە كەسێك بكەیت سۆزی زاڵ بێت بەسەر عەقڵ و گومان و پرسیاردا، بەشێك بێت لەم یاریكردنە، لەوەی چۆن كەسێك وا پیشان بدەی چەند نەبوە و چۆن زوڵمی لێكراوە و دەپاڕێتەوە و دەیەوێت ئەو شتەی دەیەوێت لەم رێگەیەوە بەدەستی بهێنێت.\nیەكێك لە هۆكارەكانی برەودان بەمە ئەوەیە خەڵك وەڵام ئیستیجابەی زۆرە بۆی، بەڵام لە درێژخایەندا ئەگەر ئەمە ببێت بە نەریتێك خزمەتی دەسەڵاتدار دەكات لە بری ئەوەی مافی خەڵكەكە بەدەستبهێنێت، چونكە ئەگەر وەكو دیاردەیەكی ئابوری سەیری ئەمە بكەین، ئەوە دەبێت ئەم كڕوزانەیەوە بەردەوام زیاد بكەیت بۆ ئەوەی دەسەڵات بجوڵێنیت، چونكە ئەگەر كڕوزانەوە ببێت بە مۆدێل ئیتر دەسەڵات ناوروژێت لەبەرامبەریدا و دەیەوێت بەردەوام زیاتر و زیاتر بكڕوزێیتەوە.\nئەمە وادەكات هەموو شێوازێكی ماف لە هاوڵاتیبون كۆتایی پێبێت، پلەبەندی كۆمەڵایەتی دروست دەكات بەوەی خەڵكێك هەن خاوەنی هەموو شتێكن، خەڵكێكیش هەن هیچیان نیە و لەوانە دەپاڕێنەوە كە خاوەنی هەموو شتێكن بۆ ئەوەی هاوكاریان بكەن و كڕنوشیان بۆ دەبەن جۆرێك لەپەیوەندی ئاینی دروست دەبێت لەوەی كە مەزن و دەسەڵاتدارێك هەیە بچوكێك و كۆیلەیەكیش هەیە لێی دەپاڕێتەوە بۆ ئەوەی رازی بكات یارمەتی بدات.\nئەم دۆخە نە لە خزمەتی دیموكراسیدایە نە لە خزمەتی مافی هاوڵاتیبوندایە و نە لە خزمەتی سیستەمێكی سیاسی باشدایە. ئەگەر ببێتە نەریتێكی باوی ناو كۆمەڵگە دەبێت هۆی كوشتنی ئەوەی چۆن دەسەڵات دابەزێتە خوارەوە بۆ ناو خەڵك و شەفاف بێت، چونكە كەسی كڕوزاوە بیر ناكاتەوە ئەو پارەیە چۆن و لە چ سەرچاوەیەكەوە هاتووە، تەنیا ئەوەی دەوێت بڕێكی زۆر كەمی بە دەستبگات و ئاوڕێكی لێبدرێتەوە.\nبەهیوام ئەمە نەبێت بە دیاردە هەرچەندە هەست دەكرێت خەریكە بووە، ئەوانەی برەو بەم كارە دەدەن پێیانوایە ئەمە كارتێكە دژی دەسەڵات و وا لە دەسەڵات بكات بێتە وەڵام، بەڵام لە ئەنجامدا بە قازانجی دەسەڵات دەشكێتەوە.\n+ئێوە باسی قازانجی دەسەڵات دەكەن لەم رەوشە، بەڵام دەسەڵاتەكەش خۆی دەپاڕێتەوە بەردەوام داوای كۆمەك و یارمەتی لە عێراق و كۆمەڵگەی نێودەوڵەتی دەكات، هەمیشە واخۆی دەردەخات كە موحتاجە و پێویست كۆمەك بكرێت، دەسەڵاتێك كە خۆی بكڕوزێتەوە حەتمەن هاوڵاتیەكانیشی هەمان كار دەكەن، دەسەڵاتی ئێمە وەك منداڵێك چۆن لە باوكێك دەپاڕێتەوە ئەویش بە هەمانشێوە لەسەرو خۆی دەپاڕێتەوە؟\n_دەتوانین پلە بەندییەك بكەین، كاتێك مرۆڤی كورد لە دەسەڵاتی كوردیی دەپاڕێتەوە دەسەڵاتی كوردیش لە دەسەڵاتی نێودەوڵەتی دەپاڕێتەوە، پلەبەندی هەیە لە پاڕانەوە و داوای یارمەتی و پاراستن.\nئەم نەریتەی پاڕانەوەی دەسەڵاتی كوردیی لە كۆمەڵگەی نێودەوڵەتی هۆكارێكی ئەوەشە كە مرۆڤی كورد پەنا بۆ پاڕانەوە بەرێت.\nدەبێت جیاكاری بكەین لە نێوان ناوەوە و دەرەوەدا، ئینسانی كورد نابێت كۆمەڵگەی نێودەوڵەتی وەها ببینێت دەكرێت ببێت بە بەشێك لە ناوەوەی وڵاتەكەی، پەیوەندی هاوڵاتی و دەسەڵات جیاوازە لە پەیوەندی وڵاتێكی بچوك لەگەڵ زلهێزێكدا، پەیوەندی نێودەوڵەتی لەسەر ماف و هاوڵاتیبوون و رێز و ئەمانە نیە پەیوەندی پشێوی و هێزە، نابێت نەریتی نێودەوڵەتی وەها ببینین كە دەكرێت ببێتە نەریتێكی ناوخۆیی، دەبێت جیاكاری بكرێت لە نێوان دۆخی نیودەوڵەتی و دۆخی ناوەوە. هەرچەندە كورد كاری زۆر دەكات لە سەر وروژانی سۆزی كۆمەڵگای نێودەوڵەتی بەڵام بە دەگمەن سودی هەبوە.\n+بەبڕوای من هۆكارێكی ئەم كڕوزانەوەیەش نەمانی هێز و شكۆی دەوڵەتە، ئێوە سەیری عێراق و سوریا بكەن وەكو دەوڵەت نەماون و لەسەر ئاستی نێودەوڵەتی بێ هێزن، خەڵكەكەشیان هەست بە لاوازی و زەلیلی دەكەن، بەشێكی زۆریان ئاوارە و دەربەدەر بوون، كە دەوڵەتێكی خۆی لاواز بێت هاوڵاتیەكانیشی ناتوانن بە بەهێزی دەربكەون، كورد نەك دەوڵەتی نیە بەڵكو حاڵی حازر هەرێمێكی لاواز و دەسەڵاتێكی ناكارایی هەیە؟\n_بنەمای كۆمەڵگەی نێودەوڵەتی، دەوڵەتە. كە دەوڵەتت نەبوو هاوتای ئەوانی تر نیت و توانای نوێنەرایەتیت لە دونیادا نیە، ناتوانیت داكۆكی لە خۆت بكەیت و سەرچاوە بەدەستبهێنیت، وڵاتەكەت شكستخواردوو بێت ناتوانێت خۆی بپارێزێت، یەكێك لەو شتانەی لە عێراقدا باس دەكرێت مەسەلەی سیادەیە، واتە سەروەریت نامێنێت.\nلە راستیدا تێگەیشتن بۆ سەروەریش سنوردار و هەڵەیە، سەروەری پۆزەتیڤ و نێگەتیڤ هەیە، پۆزەتیڤ ئەوەیە چۆن ئەو توانایانە بە دەستبهێنیت بتوانیت سەروەی پیادە بكەیت و خەڵك لێرە تەنیا سەروەری نێگەتیڤ دەبینێت ئەوە نابینێت.\nبۆ نمونە عێراق ئەگەر وڵاتێكی سەروەر بێت دەبێت لە ناوەوە وەها خۆی رێكبخات كە توانای هەبێت سەروەری خۆی پیادە بكات، هەژاریی و شەڕو كێشەی كەمی تیابێت، هێزی نێودەوڵەتی و لادەوڵەتی تیا كەم بێت، تاكێك كاتێك دەوڵەتەكەی دادەڕمێت ئامادەبوون و دەرفەت و دراوی لە دونیا دادەڕمێت و وا لێدەكات نایەكسانیەكی زۆر بێتە ئاراوە لە نێوان كەسێكی دەوڵەتێكی بەهێز لەگەڵ كەسێكی دەوڵەتێكی داڕماو، لەمەشدا دۆخی زەلیل بوون و ملكەچی دێتە ئاراوە هەبوونی زەلیلی لە كۆمەڵگەی نێودەوڵەتی بەشێكیشە لەوەی مرۆڤ ناچار دەكات بپاڕێتەوە، هەوڵبدات بەزەیی بجوڵێنێت، ئێمە زۆر شتمان كردوە بۆ ئەوەی بەزەیی بجوڵێنین هەمیشە كاتێك لەگەڵ كەسێكی بیانیدا دادەنیشین ئەوەی وەبیر بهێنینەوە كە ئەنفال و كیمیابارانكراوین بۆ ئەوەی سۆزی بجوڵێین، دەبێت ئەمانە تێپەڕێنین، سۆز كاتێك دەوروژێنرێت كە بەرژەوەندییەكی هاوبەش هەبێت سۆزی كۆمەڵگەی نێودەوڵەتی ناوروژێنرێت كاتێك بەرژەوەندی هاوبەش نەبێت، كورد لە ئەنفال و كیمابارانی 88 سۆزی كەسی نەجوڵاند، بەڵام لە 2003 ئەم سۆزە جوڵێنرا چونكە بەكارهێنراین، كڕوزانەوە و پاڕانەوە بەشێكە لە ناعەقڵانیەت، بەڕێوەبردنی دەوڵەت و حكومڕانی بەشێكە لە عەقڵانیەت ئەگەر ئەم دوانە تێكەڵ بكەین ئەوە هەم لە ناوەوە لەبەرامبەر دەسەڵات بە زەلیلی دەبینرێن و هەم لەسەر ئاستی كۆمەڵگەی نێودەوڵەتیشدا.\n+وا هەست دەكەم تێپەڕاندنی زۆر قورس بێت، بە حكومی ئەوەی دەسەڵاتەكە دەیەوێت بمێنێتەوە و خۆی بە موحتاج نیشانبدات، مەكینەیەكی گەورەی میدیایش ئیشی لەسەر دەكات، میدیاكان هەمیشە بۆ راكێشانی سەرنجی بینەر ئەو خەڵكانە دەخەنە سەر شاشەكانیان كە هاوار دەكەن و دەگرین كە نان نیە بیخۆن.\nهێزە ئۆپۆزسیۆنەكانیش خراپ ئیشیان لەسەر ئەمە كرد، لە جیاتی ئەوەی ئاستی داواكارییەكانی خەڵك بەرز بكەنەوە و هۆشیاری بكەنەوە لە بەرامبەر مافەكانی هاتن لەم رێگەیەوە ویستیان خراپی حكومڕانی نیشانبدەن، ئۆپۆزسیۆنەكانی ئێستاش بەرنامەی خێرخوازیان هەیە و پڕۆگرامیان هەیە بێ ئومێدی زۆر قوڵ دەكاتەوە، سۆشیال میدیاش ئێستا بووەتە سەكۆ و بازاڕێكی گەورەی ئەم دیاردەیە، لە هەموو لایەكەوە كار بۆ بە ئامڕازكردنی خەڵكی هەژار دەكرێت؟\n_ئەمە بەئامڕازكردن و كارێكی نا مۆڕاڵییە، بەراستی تۆ دێیت كەسێك نمایش پێدەكەیت و ئازاڕی خۆی دەربخات نەك لە پێناوی ئەوەی ئەو كەسە شتێك بە دەستبهێنێت بەڵكو لە پێناوی ئەوەی جۆرێك لە فشار دروست بێت و لە هەڵبژاردندا دەنگی زیاتر بەدەستبهێنیت. كارێكی زۆر نامرۆڤانەیە كاتێك ئازاڕی خەڵكی تر بۆ دەستكەوتی سیاسی بەكاردەهێنیت، دەكرێت ئەمە بەكاربێت لەپێناو كۆتاییهێنان بەو دیاردەیە و كۆتاییهێنان بە نادادپەروەری و زوڵم دەكرێت تەنیا لە خزمەتی ئەمەدا بێت نەك لە پێناو دەستكەوتی سیاسیی و حزبیی و كەسیی، وەك ئەوەی تۆ دەیڵێت ئەمە بەكاربهێنرێت بۆ راكێشانی لایك و كۆمێنت و دواتر تەرجومە بێت بۆ دەنگدان ئەمە بازرگانیكردنە بە ئازاری خەڵكەوە، ئەگەر ئازار هەیە دەبێت لە پێناو ئەوەدا بێت چۆن ئەو خەمە كۆتایی بێت، نەك ببێت بە دەستكەوت بۆ كەسێك یان هێزێك، لە راستیدا هەر هێزێك ئەمە بكات نایەوێت دۆخەكە چاك بێت دەیەوێت سودمەند بێت و سەرمایەگوزاری بەسەرەوە بكات، ئەمە هەم مرۆڤەكانی كۆمەڵگەی ئێمە تێكدەشكێنێت هەمیش بەردەوام ئەم كەسە نمایش دەكات و هیچ سودێكیش وەرناگرێت تەنیا دەبێتە بینراوێكی مەزڵوم، ئەگەر ئەم رەوشە لە كورتخایەندا هێزێكی ئۆپۆزسیۆن سودی لێوەربگرێت لە درێژخایەندا تێكشكانی كۆمەڵگا و زەلیلكردن و فێركردن بە پاڕانەوە دەبێتە هۆی ئەوەی توانای فشاركردن نەمێنێت، لە ئەنجامیشدا ئۆپۆزسیۆن نامێنێت یاخود دەسەڵات و بەرگری نامێنێت لە كۆمەڵگەدا.\n+ئەوەی تێبینی دەكرێت خەریكە سەقف و چوارچێوەی ماف لە كوردستان زۆر بچوك دەبێتەوە، ئێستا خەڵك بە تەنیا موچەی بدەرێ هیچی ناوێت، لەكاتێكدا ساڵانی پێشتر كە چینی ناوەند لە كۆمەڵگەدا گەشەی كردبوو رەوشەكە وانەبوو، خەڵك موچە، كار، دەرفەتی سەفەر و كەیف و سەفای زۆرتر بوو، داواكاری تری هەبوو داوای گۆڕینی سیستەم و مافە دیموكراسی و مەدەنیەكانی دەكرد، داواكارییەكانی خەڵك بەس نان نەبوو؟\n_ چەند شتێك لێرەدا هەیە، یەكەم، ئەو كولتووری بەرخۆریی كە لە كۆمەڵگەی ئێمەدا بڵاوە. بەرخۆری واتە هەوڵدان بۆ دەستهێنانی شتێك لە پێناوی خەرجكردن و بەكارهێنانیدا، بەبێ بیركردنەوە لەوەی ئەم شتە چۆن هاتووە و لە كوێوە دێت و كێ سودمەندە لێی و چەندە كاریگەری هەیە لەسەر ژیانی كۆمەڵایەتی. ئەمە وەها دەكات كڕین ببێتە باڵاترین توانا لە مرۆڤدا بەڵام كاتێك پارە كەمدەبێتەوە توانای كڕینی مرۆڤەكان كەمدەبێتەوە، موچە كە داهاتی بەشێكی زۆری كۆمەڵگەیە دەبێتە سەرچاوەی سەرەكی ژیانكردن، بەڵام كە ئەمە سەرچاوەكەی لە حكومەتەوەیە و بەهۆی قەیرانەكانی خراپی سیستەم، گەندەڵی، شەڕ، دابەزینی نرخی نەوت، تووشی كێشە دەبێت، لەم دۆخەدا خەڵك تەنیا خەمی ئەوەیە بگەڕێتەوە بۆ ئەو كاتەی چۆن موچە هەبوو، بیر لەوەناكاتەوە كە موچەش هەبوو قەیران هەبوو.\nكۆمەڵگەی ئێمە لەوەدەرچوو موچە چارەسەری قەیرانەكانی بكات، لەسەدا 25ی خەڵك سودمەندە لە موچە و رەنگە سەدا 25ی دیكەش بەهۆی ئەمانەوە سودمەند بن، بەڵام توێژێك دروست بووە كە هیچ سودمەند نیە لە موچە، بەتایبەت دەرچوانی زانكۆكان، لێرەدا بەرەو ئەو قەیرانە دەڕۆین چی دەكەیت لەم خەڵكە زۆرە بێ كارە كە ناتوانرێت لە بەردەوامی موچەشدا كێشەیان چارەسەر بكەیت، بە زەقكردنەوەی موچە وەكو كێشەیەكی هەرە سەرەكی لە راستیدا شاردنەوەی ئەوەیە كە سەدا حەفتای خەڵكی ئێمە كێشەیان نیە، شاردنەوەی سەختی كاركردن و رۆتینات و بیرۆكراتی و بێ كارییە.\nلە دونیادا كە قەیرانی ئابووری هەبوو هەوڵدەدرێت پارە بە ئاسانی بێتە بازاڕەوە بۆ ئەوەی خەڵك بە ئاسانی دەستی بگاتە پارە و ئیش بكات، پارە نرخی هەرزان دەكرێت لە هەندێك شوێن پارە رابكێشیت پارەش دەدەنێ نەك ئەوەی سووت لێوەربگرن، ئەم فكرەیە نیە لە كۆمەڵگەی ئێمەدا چۆن پارە ئاسان بكرێت بۆ ئەو كەسانەی ئایدیا و فكرەیان هەیە هەتا بتوانن كار بكەن و بێ كاری كەمبكەنەوە، بەڵام لە واقیعدا هەتابێت پارە زیاتر قۆرخدەكرێت ئەمەش وادەكات خەڵك بەرەو ئەوە ببرێت چۆن هەست بوروژێنێت، چۆنیەتی سوڕانەوەی پارە لە كۆمەڵگەی ئێمەدا قەیرانێكی گەورەیە، یەكێك لە رێگاكانی چارەسەركردنی ئەمە ئەوەیە سیستەمێكی بانكی باش هەبێت و خەڵك بتوانێت پارە وەربگرێت.\nئەگەر كڕوزانەوە نیشانەی تێكشانی ئینسانی كورد بێت چارەسەرەكەی ئازادكردنی سەرمایەو بازاڕو نەهێشتنی قۆرخكارییە هەبوونی پلانێكی وردە بۆ دابینكردنی كار، ئینسان كە خاوەنی كاری خۆی بوو خاوەنی كەرامەتی خۆیەتی ئەو كات هیچ ناچاری ناكات بكڕوزێتەوە یان ملكەچ بێت و هێزی سیاسی بێت بازرگانی پێوەبكات.\n+دەسەڵات جگە لەوەی خۆی لە دەرەوە دەپاڕێتەوە، خۆشی كار بۆ ئەوە دەكات خەڵك لێیی بپاڕنەوە، دوو هێزە دەسەڵاتدارەكە دەزگای خێرخوازییان هەیە، شانازی بەوەوە دەكەن كە چەندە سەبەتەی خۆراك دەبەنە ماڵانەوە، دەسەڵات دەیەوێت لەم ڕێگەیەوە خۆی وەك بەخشندەیەك نیشان بدات؟\n_ئەمە جۆرێكە لەسەپاندنی هەژمونیەت لەوەی تۆ چۆن وەها دەركەویت لە كاتی تەنگانەدا كە خەمخۆریت و بەخشندە و خێرخوازیت، ئەمە ئەو دیوەی دەسەڵاتە كە دێت خۆی وەك فریادڕەس نمایش دەكات، بەڵام هەر خۆی بەشێك لە دەسەڵات.\nهەژمونیەت ئەوەیە زەمینەیەكی وەها بسازێنیت كەسێك قبوڵی بێت تۆ حاكمی بیت بەبێ ئەوەی هیچ هەست بكات كە ئەو حكومدارییە پێویستە فشاری لێبكرێت. ئەم پرسی خێرخوازییەش لەو روانگەیەوەیە، ئیتر ئەم حكومدارییە قبوڵكراو و نۆڕماڵە، لە دونیادا رێكخراوی خێرخوازی زۆرن بە ئامانجی جیاواز، هەندێك كەس بە پێویستی دەزانن و هەندێك بە زیانبەخشی دەبینن بەهۆی ئەوەی خەڵك پەنا بۆ رزگاركەر بەرێت بەبێ ئەوەی خۆی ئیش بكات، هەندێكیش بەپێویستی دەزانن بەتایبەت لە قەیراندا.\nبەڵام ئەگەر هاتوو ئامانجەكە ئەوەبوو لە پشتیەوە برەو بە براند و شێوازێكی تایبەت بدەیت ئەوە نابێتە خێرخوازی بەڵكو دەبێتە پیادەكردنی دەسەڵات، ئەمە رەنگە شێوازێكی تازە بێت لە كۆمەڵگەی ئێمەدا، جاران هەبووە خەڵك دیوەخانی هەبووە.\n+راستە دیوەخان هەبووە و لەگەڵیشیدا هەژاری لە ئاستێكی زۆر بەرزدا بوو، بەڵام زەلیلی نەبوو، شتێك لەناو كوردەوارییدا هەیە دەڵێت ئەوەی بە ڕاستی هەژار بێت نەفسی بەرزە؟\n_لەوەدەچێت وەرچەخانێك روویدا بێت لە كۆمەڵگەی ئێمەدا، ئەوەش پێویستی بە لێكۆڵینەوە هەیە هەتا بتوانین دیاریبكەین چی وەهای كردووە ئەم مرۆڤە، كە جاران هیچ سەروەت و سامانێكی نەبووە زۆر سەربەرزانە و بە كەرامەتەوە ژیاوە، بەڵام ئێستا هەرچەندە ژیانی گۆڕدراوە و سامانەكەشی زیاتر بووە، كەچی ئامادەیە تەنازول بكات. ئەمە نیشانەی ئەوەیە كە لە چەند ئاستێكدا لە كۆمەڵگەی ئێمەدا گۆڕانكاری و وەرچەرخانی گەورە روویداوە.


دەرمان بۆ مە یێن بووینە چەرەز و کیسکێ تووتنێ\nل جھێ کیسکێن توڤکا و قپەقپا وان ل سەرێ کولانێ و ل جھێ فتەفتا قورمێن جگاران و کیسکی لبەر شویتکێرا، کیسکێن دەرمانان یێن ل دیوانا خالەتان و لبەر پشتێن خالۆیاندا بووینە مێھڤان.\nکیسکێ دەرمانا یێ ل دەستێن جامێریدا و د ڤرڤرینیتە بەر جامێرێن دی و دبێژیت: کا تامکەنە ڤان دەرمانان، بۆ من یێن ل ڤلان جھی ھاتین، خۆ نە یێن ھەوەژی دەرمانن، و ژ لایەکێ دی ڤە خاتینا ویژی ل دیوانا جیرانان و لبەر دەرگەھی روونشتی یە و ل جھێ کیسکێ تۆڤکا، کیسکێ دەرمانا یێ ل دەستی دا و قپە قپا وانە و ئێشا تە ھەبیت، چارە ل نک خالەتێ یە و ھەر وێ گاڤێ حەبەکێ ب داعویرە!\nئەڤ خەلکە وەھا یێن نەخۆش بووین یان یێن نەخۆش کرین، کۆ ھندی ھند یێن چووینە نەخۆشخانا و دەڤ نۆژداران، و نۆژدارێن شریکێن کومپانیانژی ب گورەی وان کومپانیان و دەرمانێن وان، ھند ئەڤ دەرمانێن گێچ یێن داینە ڤی خەلکی و بێ مفا، ئێدی خەلک ھەر بخۆ بوویە نۆژدار و کیسکێن دەرمانێن ئێک د ڤرڤریننە بەر ئێکدۆ و ل ھەڤ دگوھرن.\nئەڤ بێ رەوشەنبیرییا خەلکی د بکارئینانا دەرماناندا، ھەر ژ وەھا نەھاتی یە و چەندین پرسان د ئازرینیت و ئەڤ چەندە ژی ئەگر ھەنە و پێدڤی یە کار بۆ بھێتە کرن کۆ ئەڤ دیاردەیە نەمینن و زیانێن مەزن یێن ماددی، ساخلەمی و جڤاکی ل پشت ھەنە.\nخەلک ژی د نەحەق نینن، ھەر مالەکێ کوگەھەکا دەرمانان ھەیە، ھەکە ڤێ گاڤێ ل ئاڤ تەزینکا ھەر مالەکێ بنێری، ھند تشت تێدا نینن، ھندی ھند یا تژی دەرمانێن جیاوازە، ھەر خەلکەکێ سلاڤ کرە نۆژدارەکێ، دێ تەلیسەکێ دەرمانان دەتە دەست و ب دەتە کرین.\nپێدڤی یە حکومەت دیڤچوونا ڤان بابەتان بکەت و ژ ئەگەران بگەریت، ئایا نۆژدار ئەگەرن و ژ ئاستێ پێدڤی نینن کۆ چارەیەکا دروست بدەنە خەلکی، یان بۆ وانژی بازرگانی ل پێشیا ھەر تشتەکێ یە، ژ لایەک دن رەنگە ئەڤ دەرمانە بەس رەنگ و گێچ بیت و بتنێ ناڤ ھاتبنە گوھرین و کارتێکرن وەکۆ یەک بیت، یان بەلکۆ خەلک ھەر ل مالێن خۆ وەھا زانستێ وان زێدە ببیت و ھەر ل مال بووینە نۆژدار و ب دەھان پرسێن کۆ بێ بەرسڤ ماینە و دمینن!\nب ڤی سەروبەری و یا ئەز دبینم، وەکۆ چەوا ل وەختەکێ بەس مزگەڤت زێدە دکرن و ل ھەر گەرەکەکێ سێ مزگەڤت ھەبوون و بتنێ بۆ نڤێژێ رێزا ئێکێ تژی دبوو، وەھا نھاژی دێ بەس نەخۆشخانە ل ڤان باژێر و گوند و کومەلگەھان ھێنە زێدە کرن، لێ جیاوازی دگەل مزگەڤتان، رەنگە نەخۆشخانە دێ بسەرکەڤن و ئەڤ خەلکە ھەموو ھێدی ھێدی یێن ب رەنگێن جیاواز نەخۆش دبن و یان نەخۆش دکەن.\nترسا من ئەوە ل چەند سال و دەمێن داھاتی، دەما مرۆڤ ب شەڤبێری و سەرەدان قەستا مالەکێ بکەت، ل جھێ ئینانا چەرەزا و کێشانا تووتنا خالۆی، حەبێن پاراسیتامول ژ دەرمانێن سەرەکی بن پێشکێشی مرۆڤی بکەن.


چوار كتێبى له رۆژێكدا بڵاوده‌كاته‌وه - بنکەی روناکبیریی گەلاوێژ :: Gelawej\nچاپکراو Jan 12, 2021\nنوسه‌ر و رۆژنامه‌نوس (ئه‌رسه‌لان مه‌حمود) له یه‌ك رۆژدا چوار كتێبى بڵاوده‌كاته‌وه.\nوا بڕیاره رۆژى چوارشه‌ممه 13/1/2021 كاژێر (10)ى به‌یانى له هۆڵى چالاكیه‌كانى ناوه‌ند، ناوه‌ندى وه‌رزش و لاوانى رانیه، مه‌راسیمى ناساندن و بڵاوكردنه‌وه‌ى چوار كتێبى نوسه‌ر و رۆژنامه‌نوس (ئه‌رسه‌لان مه‌حمود) رێكبخات، له لێدونێكى تایبه‌ت به سایتى گه‌لاوێژ نوسه‌ر و رۆژنامه‌نوس (ئه‌رسه‌لان مه‌حمود) وتى: "هەر چوار بەرهەمە چاپكراوەكەم بەناوەرۆك زادەی خەمی گشتین، وەك فۆڕم و لەڕوی بابەتیشەوە دوو لەكتێبەكان ڕۆژنامەوانی و دوانەكەی تر یەكێكیان كۆبەندو بژاردەی چەند وتارێكەو ئەوەی تریان تێكستی ئەدەبییە.\n" ژن وەك دەریا لەدرزێكی قوڵدا" گفتووگۆی ڕۆژنامەوانییە تایبەت بەپرسی جێندەر، تیایدا وێڕای سەرباسێك، چەند فیگەرێكی گرینگ و كاریگەری مێینە قسەو سەرنجەكانیان هێناوەتە سەر ئەم باسە. پێموایە بەهاو بایەخی تایبەتی خۆی دەبێ و دەتوانێ كۆمەك بەخوێنەر بكاو زانیاری بەخش بێت.\n" لێرەی بێشوێندا دەبوو ماڵێك لەوێنەی زێی بادینان بۆ ئێوان چێبكەم" هەر گفتووگۆی ڕۆژنامەوانییە لەهەمبەر پرسە جڤاكی و ئەدەبی و سیاسیەكەی كوردەواری لەگەڵ ڕوناكبیری ناسراو"هەندرێن ئەحمەد" ئەنجام دراوە، دڵنیام خوێنەر ڕازی دەكاو دەتوانێ سود بەخش بێت.\n" هێلانەی شەیتان" كۆبەندو بژاردەی چەند وتارێكی خۆمە، كتێبەكە 53 وتاری لەبوارە جیا جڤاكی، سیاسی، كارگێڕی، ئەدەبی، فكری، رێكخراوەیی و ئازادی تاك و هزری تاكسالاری لەخۆ گرتووە، ئەم كۆ وتارە ئەگەرچی پێشتر لەناوەند جیاكانی بڵاوكردنەوەدا بڵاوكراونەتەوە بەڵام بەدڵنیاییەوە هێزو وزەو زێندوێتی خۆیان ماوەو لانی كەم كۆمەك بەخوێنەری نوێ دەكەن.\n" لەم تەنهاییەدا باوەشێك لەم غەوغای هیچ نەوتنەدا بارانێك" تێكستی ئەدەبییە، لەڕاستیدا من شاعیر نیم، ناشزانم ئەم بەرهەمە دەچێتە چ خانەو ژانرێكی ئەدەبییەوە، هەمیشە پێموابووە مرۆڤ بەتایبەت لەكۆمەڵگەی لەمەڕ خۆمان بۆ ئەوەی بتوانێ توانستە جیاكانی باشتر بخاتە خانەی خزمەتی خەڵك و پەیامەكەی باشتر بگەیەنێت هەندێجار بەبێ ئەوەی بیەوێ پێویستی بەزمانی جیاواز دەبێت، پەنا بردنە بەر زمانی ئەدەب بۆ من لەم ڕوانگەو خاڵەوە سەرچاوەی گرتووە، هیوادارم شتێكمان كردبێ خوێنەر دڵخۆش و ڕازی بكات.\nنوسه‌ر و رۆژنامه‌نوس (ئه‌رسه‌لان مه‌حمود)


103 جار بینراوە 1/11/2019 11:31 AM\nپاش ئەوەی هێزەکانی بەرێوەبەرایەتی ئاسایشی گەرمیان بە تۆمەتی بەکارهێنانی ماددەی هۆشبەرو بەکارهێنانی دراوی ساختە و وەرگرتنی (بەرتیل) لە شۆفێری بارهەڵگرەکان (7)حەوت تاوانباری دەستگیرکرد.\nسەرۆکایەتی دادگای تاوانەکانی کەرکوک/گەرمیان هەر (7) حەوت تاوانبارەکەی سزادا.\nپاش ئەوەی لە چەند مانگی ڕابردوودا توانرا لە لایەن هێزەکانی بەرێوەبەرایەتی ئاسایشی گەرمیانەوە بە تۆمەتی بەکارهێنانی ماددەی هۆشبەر و بە کارهێنانی دراوی ساختە و وەرگرتنی (بەرتیل) لە شۆفێری بارهەڵگرەکان (7)حەوت تاوانبار دەستگیر بکرێن و پاش ئەوەی دۆسیەکەیان خرایە بەردەم بەرێز دادەوری لیکۆڵینەوەو هەروەها پاش چەندین دانیشتنی دادگا و خستنەڕووی تەواوی بەڵگەکان و دانپیادانانی تاوانباران بە تاوانەکانیاندا کە لە خوارەوە ئاماژەیان پێ دراوە سەرەنجام لە لایەن سەرۆکایەتی دادگای تاوانەکانی کەرکووک/گەرمیان بەم شێوەیە سزا دران.\n1- /ع ا ج ا لە دایک بووی(1989)و دانیشتووی قەزای کفری لە بەرواری لە 17/6/2019 بە تۆمەتی بەکارهێنانی ماددەی هۆشبەر لە ناحیەی کۆکس دەستگیرکراوە و لە بەرواری9/10/2019 بە پێی ماددەی(14/2)ی هۆشبەر بە (3)سێ ساڵ زیندانی و بڕی(100,000)سەد هەزار دیناری عێراقی پێ بژاردن سزا درا.\n2- ب ع م ا لە دایک بووی(2006) دانیشتووی ناحیەی رزگاری و بە تۆمەتی بازرگانی بە ماددەی هۆشبەر لە ناحیەی رزگاری دەستگیرکراوە و لە بەرواری10/10/2019 بە پێی ماددەی(14/1)ی هۆشبەر بە (1)یەک ساڵ زیندانی سزا درا.\n3- م ن ا ن لە دایک بووی(1978) دانیشتووی ووڵاتی ئێران لە بەرواری لە 7/4/2019 بە تۆمەتی بەکارهێنانی ماددەی هۆشبەر لە پەروێزخان دەستگیرکراوە و لە بەرواری21/9/2019 بە پێی ماددەی(14/2)ی هۆشبەر بە (2)دوو ساڵ زیندانی و بڕی(100,000)سەد هەزار دیناری عێراقی پێ بژاردن سزا درا.\n4- س ب ف ن لە دایک بووی(1991)و دانیشتووی ناحیەی (کۆکس) لە بەرواری 3/7/2019 لە ناحیەی (کۆکس) دەستگیرکراوە و لە بەرواری28/10/2019 بە پێی ماددەی(14)ی هۆشبەر بە (2)دوو ساڵ زیندانی و بڕی(100,000)سەد هەزار دیناری عێراقی پێ بژاردن سزا درا.\n5- محمد برزان احمد لە دایک بووی(1996)و دانیشتووی قەزای کەلار لە بەرواری 10/10/2019 لە قەزای کەلار بە تۆمەتی بە کارهێنانی دراوی ساختە دەستگیرکراوەو لە بەرواری13/10/2019 بە پێی ماددەی(281)ی س بە (6) شەش ساڵ زیندانی سزادرا.\n6- ع ح م لە دایک بووی (1974) و دانیشتووی قەزای(شارەبان)سەر بە پارێزگای دیالە لە بەرواری 14/8/2019 لە قەزای کەلار بە تۆمەتی بە کارهێنانی دراوی ساختە دەستگیرکراوەو لە بەرواری14/10/2019 بە پێی ماددەی(281)ی س بە(7)حەوت ساڵ زیندانی سزادرا.\n7- ع ا ع خ لە دایک بووی 1976 دانیشتووی قەزای خانەقین بە تۆمەتی پارە وەرگرتن لە شۆفێری بارهەڵگرەکان لە بەرواری8/4/2018 لە گوندی(کۆکس) دەستگیرکراوەو لە بەرواری26/8/2019 بە پێی ماددەی(260)ی س بە دوو ساڵ زیندانی سزا دراوە پاشان لە بەرواری13/10/2019 بە هەمان ماددەی یاسایی له دۆسێیەکی تردا بە (2)دوو ساڵی تر زیندانی سزا دراوە.\nدواتر بۆ بەرسەربردنی ماوەی سزاکانیان(6)شەش لەو تاوانبارانە ڕەوانەی بەرێوەبەرایەتی چاکسازی گەورانی سلێمانی کران و ناوبراوی خاڵی(2)بە هۆی تەمەنەکەیەوە ڕەوانەی چاکسازی ژن و منداڵان کراوه.


یاسای خانەنشینی موچە پلە باڵاکان\nبڕیار وایە پەرلەمان لە ۱۰ ـ ۱ دا واتا ڕۆژی چوارشەممە خوێندنەوەی یەکەم بۆ چەند پڕۆژە یاسایەک بکا لەناویشیاندا ( یاسای خانەنشینی موچە پلە باڵاکانە ) بەجۆرێک لە خولی سێیەمی پەرلەمان دا بوو بزووتنەوەی گۆڕان پڕۆژە یاسایەکی پێشکەش بە پەرلەمان کرد کە تایبەت بوو بە یاسای خانەنشینی، بەڵام ئەو سا لەلایەن دەستەی سەرۆکایەتی پەرلەمانەوە خوێندنەوەی یەکەمیشی بۆ نەکرا.\nبۆ پێداچونەوە بە سیستمی موچە ئەو کاتە بزوتنەوەی گۆڕان لە ڕێی ( د.یوسف محمد صادق ) کە پڕۆژە یاسایەکی ئامادە کردبوو تایبەت بە یاسای خانەنشینی لەڕێی هاوڕێکانیەوە لە خولی سێیەم پێشکەش بە سەرۆکایەتی پەرلەمان کرا، بەڵام لەلایەن سەرۆکایەتی پەرلەمانەوە ڕەتکرایەوە بخرێتە کاری بەرنامەوە تەنانەت تاوەکو خوێندنەوەی یەکەمیشی بۆ بکرێت. چونکە لە خولی سێیەم باو باوی فرسەت هێنان بوو لە تێپەڕاندنی یاساکان لە پارلەمان بە بەرژەوەندی هەردوو حزبی دەسەڵات وەک یاسای بوجەی ئەحزاب و یاسای خۆ پیشاندان هتد.\nوەک وەبیرهێنانەوەیەک ( نێچیرڤان بارزانی ) سەرۆکی حکومەت لە بەرواری ۱٦ ـ ٦ ـ ۲۰۱٦ لە دانیشتێکدا لە هۆڵی (سعد عبداللە) لە هەولێر بە بەرچاوی کامێرا و میدیاکارانی پارتی ڕایگەیاند :\n"هیچ خانەنشینیەک نیە لە موچە پلە باڵاکان و موچە خۆر بە گشتی لە هەرێم دابمەزرابێتن یا خانەنشین کرابێتن بە بێ ئاگایی پارتی و یەکێتی بێت ! "\nئەم دانیشتنەی نێچیرڤان بارزانی لە کاتێکدابووە تایبەت بوە بە ڕۆژنامەنوس و ڕاگەیاندنکارانی پارتیەوە، ئەگەر بێ و دیقەت بدەینە ئەو لێدوانەی نێچیرڤان بارزانی دیارە کە مەبەست چیە کە لە ئێستادا دێن خوێندنەوە بۆ پڕۆژە یاساکە دەکەن و دەیانەوێ بیخەنە کاری بەرنامەوە بۆ دانیشتنی ۱۰ ی مانگ ئەوەیش خۆڵ کردنە چاوی خەڵک و موزایەدەی پێش هەڵبژادن و ڕووسپی کردنەەی حکومەتە شکست خواردووەکە نەبێت هیچی تر نیە، چونکە لە ئێستادا حکومەت وەک مەلەوانە درۆزنەکەی لێهاتووە لە پەلەقاژەی مەرگ نزیک بوەتەوە دەست بۆ چلە پوشەکانیش دەبات، نا لە بەر ئەوەی خزمەت بکا، بەڵکو تەنها بۆ مانەوەی خۆی ئەیەوێ وا نیشانی هاونیشتمانیان بدا بەڵێ چاکسازیەکانی دەستپێکردوە، بەجددی لە خەمی قوتی خەڵک دایە، لە بەشێکی تری کاری بەرنامەی پەرلەماندا هاتووە ( تعریب ) کردن لەناوچە کوردستانیە جێناکۆکەکان بخاتە بەردەم خوێندنەوەی یەکەم ئەمەش لەکاتێکدایە سەرانی هەردوو حزب زیاتر لە ٥۱ ی خاکی کوردستانیان لە دەست داوە تازە بەتازە دێن خوێندنەوەی یەکەم بۆچی دەکەن.


ئێران ، تورکیا ، سوریا لە سێ ستووندا – Denegkan\nئێران ، تورکیا ، سوریا لە سێ ستووندا\nbyڕزگار عومه‌ر\tJune 8, 2013\tگشتی\nفرمێسکەکانی کاندیدێک لە ئێران\nلەبینەو بەردەکانی هەرای هەڵبژاردن لە ئێران لە ساڵی ٢٠٠٥دا ، پاش ئەوەی کچێکی گەنجی ئێرانی لە بەرامبەرکێیەکی ئاشکرادا بە ڕەفەسنجانی دەڵێ من دەنگت پێ نادەم ! ڕەفسەنجانی دەست دەکا بە گریان و بەڵێن دەدا ، کە ئەگەر گەنجانی ئێران دەنگی پێ بدەن ، ئەوا لە ژێر سایەی حوکمی ئەودا ، ئاواتەکانیان دێتە دی . لە هەڵمەت و کەمپینەکانی هەڵبژاردنەکانی ٢٠٠٥ دا ڕەفسەنجانی پۆلێ کچی گەنج ، بە مەکیاژی تازە لەبابەتی ڕەنگ کردنی ئەو بەشە لە تاڵەکانی پرچیان ، کە لەچەکانیان هاتۆتە دەرەوە، دەبرد بۆ هەموو شوێنەکان و بەڵینی دەدا ، بە کردنەوەی بواری زیاتر بە دیموکراتی کردنەوەی ، سیستەمی حوکم ، کردنەوەی بواری زیاتر بۆ گەنجانی ئێران ، لە کوردستانیش هەندێ بەڵێنی سیاسی و ریفۆرمی دابوو . لە هەڵبژاردنەکانی ئەمساڵێش ڕەفسەنجانی بە بەراورد لە گەڵ ئەوانیتر ڕەنگە توانای جۆش دانی خەڵکی زیاتری هەبوو ، بەڵام ئەم جۆش دانە بە بەراورد لەگەڵ تواناکانی خۆی لەچاو ٨ ساڵ لەمەوبەر زۆر سنووردار دەرچوو ! چونکە پاش دوورخستنەوەی لە خۆکاندید کردن پەشێویەکی وا دروست نەبوو وەکو پەرچەکردار لەبەرامبەر موحافەزەکاران و دوورخستنەوەی ئەو بەبێ دەنگی جێگیربوو . ئەم دوورخستنەوەیە لە باری شەخسیدا ؛ بۆ ڕەفسەنجانی لە ئێستادا ڕوونتر لەچاو هەربڕگەیەکی مێژووی ڕابردوو ڕاستەوخۆ تام وبۆی ئەو سیستەمەی دەرخوارد دەدا کە خۆی یەکێک بوو لەو کەسە سەرەکیانەی کە بناغەکانی دانا .\nهەندێک لەو بڕوایەن ، یان ڕەخنەیان لە هەڵبژاردنەکانی ئێران لەوە چڕ دەکەنەوە کە موڕشیدو توندڕەوەکانی ژێرباڵی ئەو مۆنۆپۆلی دەکەن و ناهێڵن کاندیدەکانی ڕیفۆرمخوازەکان لە ماف و لە هەڵبژاردنێکی بێ ساختە کردن بەهرەمەند بن . ئەم ڕاستیە یەخەی ڕووی دەرەوەی پڕۆسەی هەڵبژاردن دەگرێ و ئەم ئەرگیۆمێنتە لەسەر نەزاهەتی هەڵبژاردن و ماف و هتد ، دەکرێ وەکو میتۆد نەک لە ئێران بەڵکو لە زۆرشوێنیتری دونیاش کە ڕژێمی سیاسی هاوشێوەی ئێرانیان نیە بیکەی بە چەق و ئەرگیومێنتی سیاسی و میدیایی لە (حاڵەتە باشەکانیشدا) بەشێک لە ڕای گشتیشی پێ جۆش بدەی .\nبەڵام ، هەڵبژاردنەکانی ئێران تایبەتمەندیەکی خۆی هەیە کە دەکرێ لە پرسیار و گرفتی سەرەکی ” مانەوە ” ی ڕژێمە سیاسیەکە مامەڵەی لەگەڵ بکرێت . هەڵبژاردن لە ئێران بە جۆرێک لە جۆرەکان هەمیشە ڕۆڵی ئەو پەنجەرەیە دەبینی کە بۆ ماوەیەکی دیارکراو خولیای گۆڕین یان ” ڕوخاندنی ڕژێم ” بە ” چاک کردنی ” ڕژێم درێژە پێدەدا . ئەوە کاکڵی لۆژیکی حکومەتی ئیسلامی ئێرانە لە گەمەی هەڵبژاردن . لە بەرامبەردا ڕیفۆرمخوازەکان و جەماوەر هەیە کە هەریەکەیان لە بەرامبەر هەڵبژاردندا ئەندێشەو میتۆدی تایبەتی خۆی هەیە . ڕیفۆرمخوازەکان لە هەرە پێشکەوتنخوازەکەیان بگرە تا دەگاتە میانڕەوە نزیکەکان لە باڵی موڕشید هەرگیز خەیاڵی گۆڕینی ڕژێم لە ئەجێنداکانیان نیە ، ئەوان دەیانەوێ سیستەم تا ئەو ئاستە کراوەبێت کە جێگای ئەوان لە جومگەکانی بەڕێوەبردنی دەسەڵاتی سیاسی زەمانەت بکا . جەماوەری ئێران ، بەشێکی بڕوای بە هەڵبژاردن هەیە کە دەنگ یان بە کۆنەپارێزان دەدا یان بە ڕیفۆرمخوازان ، بەشێکی هیچ بڕوای بە هەڵبژاردن نیە ، بەشەکەییتر بڕوای بە هەڵبژاردن نیە ولەگەڵ ئەوەشدا دەیقۆزێتەوە بۆ دانانی فشاری سیاسی و سەپاندنی داخوازی بەسەر کاندیدەکانی هەردوولا ، هەندێ جاریش دەیکا بە خاڵی دەست بردن بۆ بەڕێخستنی ناڕازایەتی پان و بەرینی سەرتاسەری دژ بە ڕژێم .\nخاڵیک کە بە ئاشکرا دیارە ، لە گەڵ هەر هەڵبژاردنێکی تازەدا بە کارهێنانی هەڵبژاردن بۆ درێژە دان بە ” مانەوە ” بەروبومی زۆرکەمترو تاڵترە . ئەم جۆرە لە سیستەم هاوشێوەی هەر ڕژێمێکی تری داخراو ، لەگەڵ جێگیر بوونی جومگەکانی تەنها سەرکوتگەر نابێت بۆ جەماوەر ، بەڵکو لە ئەنجامی گەشەی مێژویانەی خۆی جێگای ئەو کەسانەشی تیا نابێتەوە کە زادەی یان بنیاتنەر بوونە لە هەمان سیستەم و دەیانەوێ بە شێوازێکیتر ڕەنگی مانەوەی بگۆڕن . ئەم بێ نەفەسیە سیاسیە خۆخواردنی مسۆگەر لە مەیدانی پراکتیک و ئیدارەدان بە دوای خۆیدا ڕادەکێشێ و دوور نیە بەر لە هاتنی خولێکیتری هەڵبژاردن لە ٢٠١٧ دا نەک تەنیا کەس فرمێسکەکانی ڕەفسەنجانی لە بیرمابێت ، بەڵکو موڕشیدیش دوا شینی خۆی بکا !\nئۆردوگان و تویتەر\nلە یەکێک لە کاردانەوەکانی ئۆردوگان بەرامبەر خۆپیشاندانەکانی ئێستای تورکیا بریتی بوو لە هێرش کردنە سەر تۆڕی کۆمەڵایەتی تویتەر ، ئۆردوگان ووتی :- (( هەڕەشەیەک هەیە ناوی تویتەرە ، لە تویتەر ئەتوانی باشترین نمونەی درۆ بدۆزیتەوە ، لە لای من تۆڕە کۆمەڵایەتیەکان بەربادترین هەڕەشەن بۆ سەر کۆمەڵگا )) . دیارە بە ووردبونەوەش لە ئەکاونتی ئۆردوگان لە تویتەر دەردەکەوێ کە لە ڕیزی کەسە یەکەمەکانی تورکیایە لە کردنەوەی ئەکاونت لە تویتەر و تەنانەت زۆر ئەکتیڤیش بووە لە بەکارهێنانی ! ئەی ئەو هەڵوێستە توندە چیە بەرامبەر تویتەرو تۆڕە کۆمەڵایەتیەکان ؟ ڕاستیەکەی ئەوەیە ، تویتەر ئێستا ڕۆڵی سەرەکی دەگێڕی لە ئالیەتی بەڕێوەچوون و ڕێکخستنی خۆپیشاندانەکانی ئەمڕۆی تورکیاو ڕۆڵی سەرەکیشی هەیە وەکو میدیایەکی جەماوەری کە وەڵامی میدیای حکومەت دەداتەوە .\nخۆپیشاندانەکانی تورکیا ، ڕەگێکی لەسەر ئابوری و ئاکامە کۆمەڵایەتیەکانی ئەم ئابوریەدایە . کە لە ڕوخساردا گەشە سەندوو خۆدەنوێنێ ، بەڵام لە دونیای واقیعیدا ڕۆژ لە دوای ڕۆژ تواناکانی ژیانی چینە کۆمەڵایەتیەکانی خوارەوەو تەنانەت بەشێکیش لە چینی ناوەڕاست لە بەرامبەر هەڵاوسان و بەرزبوونەوەی هەموو یەکەکانی گوزەران لاوازو پەراوێزتر دەکا . ڕەگێکی تری لەسەر شێوازی حوکمڕانیە ، ئۆردوگان و وەکو خۆی ، وەک حیزبەکەی ، وەک حکومەتەکەی ڕۆژ لە دوای تاکڕەوانەتر مامەڵە لەگەڵ کۆمەڵگە دەکەن ، بە تایبەتی لە جێگیرکردنی ناسنامەی ئاینی و جیهان بینی حیزب و بزوتنەوەکەی خۆیان لە ڕێگای دەرکردنی یاسای جۆربەجۆر .\nلە تورکیا ئەگەر کەمالیست بی یان نا ، چەپ بیت یان راستڕەو بیت ، جۆرێک یان فۆرمێکی ئەگەر زۆر لاوازیش بێت لە ئازادی تاک هەیە لە هەڵبژاردنی شێوە یان ستایڵی ژیان ، ئەوەی ئەکەپە و ئۆردوگان لەم دە ساڵەی دوایی کردیان لە بابەتی ؛ زیاد کردنی ئەو ئەکادیمیست و مێژوو نووسانەی کە ڕۆژێک لە زانکۆ وانە دەڵێن و ڕۆژەکەیتر لە دادگا وەڵامی تۆمەتەکانی تاوانبارکردنیان دەدەنەوە لە تێکدانی ئاسایشی وڵات ، پڕکردنی بەندیخانەکان بە ڕۆژنامەنووس ئەکتیڤیستەکانی ڕێکخراوەکانی کۆمەڵگەی مەدەنی ، فشارێکی بەردەوام بوو بۆ چین و توێژەکانی کە دژ بەو خۆساپاندنەن ، ئەم فشارەش چاوەڕی ی هەڵوێستێک یا ڕوداوێک بوو کە خۆی نمایش بکا ، بە تایبەتی کە هێرش بۆ سەر ئازادیە شەخسیەکانیش بە زنجیرەیەک یاسا جۆشی زیاتر کرد لە هەست کردن بە تاکرەوەی ، کە دوا یاسا یاسای مەی خواردنەوە بوو ، کە لە باری سەپاندن هیچ جیاوازی نەبوو لە گەڵ یاسای قەدەغە کردنی حیجاب لە سەردەمی ئەتاتورکدا .\nبە چاوپۆشین لە جدی بوون ، ئۆردوگان لە پڕۆسەی ئاشتی لە گەڵ ئۆجەلان و چارەسەر کردنی کێشەی کورد لە هەوڵی ئەوەدابوو بەرەیەک یان شەڕێک لە بەرامبەر چارەنوسی سیاسی خۆی و حیزبەکەی سارد بکات و وەکو سەرمایەی سیاسی بەروبومەکەی بخاتە گەڕ بۆ هەڵبژاردنەکانی ئایندە . ئەوەی ئێستا لە تورکیا دەگوزەرێ کردنەوەی بەرەیەکی فراوانترو گەرمترە دژ بە هەمان چارەنووسی سیاسی ئۆردوگان ، بە دڵنیایی ئەم بەرە تازە فراوانەش کە لە کەمالیستەوە بگرە تە سەندیکا کرێکاریەکان بەشداران ، هەرگیز بەوە سارد نابێت تویتەری لەسەر بکوتێت یان لە تی ڤی بڵێت ” خەڵکی بە ناڕەوا ناوم دەبەن تاکڕەو من لە خزمەتی ئەوان دام ” !\nتاریکی لە هەردوو سەری تۆنێڵەکە\n(بەرەی نوسڕە ) لە سوریا خرایە لیستی تیرۆرەوە لە لایەن ئەنجومەنی ئاسایشی نێو دەوڵەتی . ئەم بڕیارە جێ ی دڵخۆشیە ، چونکە ئەگەر تەنیا لە ئاستی ئیعلامیش بێت ڕەنگدانەوەیەک نیشان دەدا بەرامبەر لایەنێکی بزوێنەرو بکەری توندوتیژی تاوانەکانی جەنگ و دژ بە مرۆڤایەتی . ئایا ئەم بڕیارە لەمەیدانی عەمەلیدا هیچ کاریگەریەک لە کوشت و کوشتارو ئەو جەهەنەمەی سوریا دادەنێت ؟ سەرەڕای بایەخی بڕیارەکە ، بەڵام گومانی زۆر هەیە کە ئەم بڕیارە لە مەیدانی عەمەلیدا ، واتا لە شارو کۆڵانەکانی سوریا بتوانێ لە ئێستادا کاریگەریەکی زۆر دابنێ ، لەبەر دوو هۆی سەرەکی :\nیەکەم / چونکە ئەو هێزە ئیقلیمیانەی لە بابەتی سعودیە وقەتەر پاڵپشتی مادی و لۆجیستی بەرەی نوسرە و چەندین میلیشیایتر دابین دەکەن پێویستیان بە درێژە دان و سەپاندنی مۆرکێکی تائیفیە بە سەر ئێستاو ئایندەی سوریا .\nدووەم / سوپای ئازادی سوریا بە چاوپۆشین لەوەی چەندە نوێنەرایەتی ئایندەیەکی باشتر دەکا بۆ سوریا ( کە نایکا ) گیرۆدەی پەشێوی و سەرگەردانیە لە ئیدارەکردن و سەپاندنی دەسەڵاتێکی مەرکەزی بەسەر ئەو هەموو میلیشیا و ڕێکخراوانەی کە خۆیان لە ژێر چەتری سوپای ئازاد پێناسە دەکەن . خۆ پێناس کردن لە ژێر چەتری سوپای ئازاد دیسپلین نیە بە قەد ئەوەی بەشێکی گرنگی پەیوەستە بە مەرجی وەرگرتنی کۆمەک و یارمەتی و مەعاش و چەک .\nیەکێک لە سیفەتەکانی شەڕی ناوخۆ ، بە تایبەتی ئەو شەڕانەی مۆرکێکی توندڕەوی تائیفی و ناسیۆنالیستی وەردەگرێت ، تەنها بریتیە لە فراوان کردنی بازنەی کوشتن و تۆقاندن . کاتێک هێزێکی میلیشیایی ناتوانێ لەبەرەیەکی دیاریکراو سەرکەوتن بە دەست بێنێت ، بێ سێ و دوو تۆڵە لە خەڵکی سیڤیل دەکاتەوە کە شەڕەکە کەوتۆتە ناوچەی ئەوان .ئەزمونی یوگسلاڤیاو لە نەوەدەکان و لیبیا و سوریاش لەم ساڵانەی دوایدا دەری خستووە کە تاوانی پەلاماردانی خەڵکی سیڤیل و توندڕەوی زیاتر بەرامبەر بە دیلەکانی یەکتر، سەد لە سەد دەچێتە سەر کاتێک ئەو میلیشیا دیارکراوە مسۆگەر نیە لە کۆنترۆڵ کردنی شارێک یان گەڕەکێک بە تایبەتی لە یەکەم ساتەکانی گەیشتنی بۆ ئەو ناوچەیە یان لە دوا ساتەکانی جێهێشتنی یان ڕاکردن لەو ناوچەیە بە هۆی پەلاماری هێزەکانی بەرامبەرەوە . ئەم دیاردەیە بە هێزبوونی زیاتری بە خۆیەوە بینیوە لە گەڵ زیاد بوونی ئاسانکاری وێنە گرتن و بڵاوکردنەوەی ڤیدیۆی کوشتن و بڕین بە تایبەتی ئیعدام کردنی بە کۆمەڵ یان تاکی دیل یان خەڵکی گوندێک یان گەڕەکێکی دیاریکراو .\nشێوازی کوشتنەکان لەوە دەرچووە وەسف و زمان بتوانێ نامرۆڤایەتی بوونیان وەسف بکا ، ڕیکۆردکردنی ئەو تاوانانە لە باری دەرونیەوە بەشێکی پەیوەندی بە توانای کپ کراوی ئەندامانی میلیشیاکان هەیە کە بارودۆخی جەنگ دەرگایان بۆ واڵا دەکا کە ئەو توندو تیژیەی پێ ی جۆش دراوە ڕێگایەک بدۆزێتەوە تا لە هەست و تەماحی سایکۆلۆژیەوە ببێ بە واقیع بەرامبەر بە دوژمن چ بە زیندووی چ وەکو تەرم ، چ وەکو پۆلە گەنجێک کە دەتوانی سەریان ببڕی ، چ وەکو کۆمەڵێک ئافرەت کە دەتوانی ئیختیسابیان بکەی ئینجا بیان کوژی ، ئەمە باری سایکۆلۆژی دیاردەکەیە . بەڵام ، دیوەکەیتری ڕیکۆردکردنی ڤیدیۆیی ئەو تاوانانەو بڵاوکردنەوەیان لە لایەن ئەو میلیشیایانە بریتیە لە تۆمارکردنی چالاکی و دۆکیومێنت کردنیان ، چونکە ئەمە ڕێگایەکەی کە ئەوانەی پاڵپشتی مادی و لۆجیستیان دەکەن بەردەوام بن لە پارەو چەک ناردن !\nبە (مارکێت) کردنی شەڕی میلیشیایی و جیهادی ئەمڕۆ نیە دەستی پێکردووە . ئەفگانستانی هەشتاکانی سەدەی ڕابردوو دابەش کردنی چەک و پارەی CIA بە سەر موجاهیدەکان ، ئەم پیشەیەی کردە تایبەتمەندیەکانی ئەو جەنگانەی کە ئایدیۆلۆژی موتوربە کراوی ئاینی ببێتە سەرخان و پەرچەمی خوێناوی ئەجێندایەک لە چارەنوسی وڵاتێک کە هاوکێشەیەک دروست دەبێ :- سەرێکی پارەیە سەرەکەیتر کوشتنە ! کە دەشڵێین پارە تەنیا مەبەست کاش نیە ، بەڵکو چاوپۆشینیشە لە ڕێگاکانی پەیداکردنی پارە ، ئەمڕۆش لە سوریا هەموو کەسێک بۆی هەیە بازرگانی بە چارەنووسی مرۆڤ بکا چ زیندوو چ وەکو تەرم لە ماركێتێکی گەورە کە ناوی نراوە ” ئازاد کردنی سوریا ” .\nبۆ ئاڵوگۆرکردنەوەی سەرنج و بابەتەکانتان لەگەڵ نووسەر سەردانی لاپەرەکەی بکەن لە فەیسبوک:\nPrevious کتێب وەک نەفرەتێک! … توانا ئەمین\nNext باخچه‌ی گوڵێ … عه‌لی حه‌مه‌ڕه‌شید به‌رزنجی


وێنە.. رووداوێكی هاتووچۆ چوار ئەندامی خێزانێكی كردە قوربانی – تۆڕی میدیایی خەڵک\nوێنە.. رووداوێكی هاتووچۆ چوار ئەندامی خێزانێكی كردە قوربانی\nعەلی حەمە ساڵح لە سەر ڕێكەوتنەكەیان لەگەڵ پارتی هەڵوێستی ڕاگەیاند\nدوو پۆلیسی لیوای نەوت و گاز لە ئاودا خنكان\nپۆرۆشینكۆ داوا لە گۆتێرێس دەكات هێزی نێودەوڵەتی ڕەوانەی ئۆكڕاین بكات\nداوادەكرێت كۆمەڵگەی نێودەوڵەتی پشتیوانی لە دانوستانی نێوان ئۆپۆزسیۆنی سوریا و حكومەتی دیمەشق بكات\n“توركیا كار بۆ تێكدانی ئاسایشی لیبیا دەكات”\nڕێنمایی نوێ بۆ ئۆتۆمبێلی تابلۆ سوور و زەرد دەردەكرێت\n2019/01/22 - 9:41 PM\nئێوارەی ئەمڕۆ سێ شەممە، چوار ئەندامی خێزانێك بە هۆی رووداوێكی هاتووچۆوە لەسەر رێگای كەركوك-هەولێر بوونە قوربانی.\nفازیڵ حاجی وتەبێژی بەڕێوەبەرایەتی هاتووچۆی هەولێر لە هەژماری تایبەتی خۆی لە تۆڕی كۆمەڵایەتی فەیسبووك لە بارەی هۆكاری رووداوەكەوە بڵاویكردۆتەوە، بارهەڵگرێك لە نزیك مورتكە بە شێوەیەكی نایاسایی و بەبێ تەماشاكردنی شەقامی بەرامبەر ویستوویەتی پێچ بكاتەوە، لەو كاتەشدا بارهەڵگرێكی تر بە خێرایی هاتووە و بۆ ئەوەی خۆی بە بارهەڵگری یەكەمدا نەكێشێت، هەوڵیداوە رێڕەوی خۆی بگۆڕێت، بەڵام خۆی بۆ كۆنتڕۆڵ نەكراوە و لە سایدی بەرامبەردا خۆی كێشاوە بە ئۆتۆمبێلێكی جۆری نیساندا.\nفازیڵ حاجی ئاماژەی بەوەشداوە، لەو رووداوەدا دوو سەرنشینی نیسانەكە گیانیان لەدەستداوە و دوو سەرنشینی تریش بە سەختی بریندار بوون، ئەوەشی خستەڕوو كە هەر چوار قوربانییەكە ئەندامی یەك خێزانن.\nگۆڕان: پۆستی جێگری سەرۆكی حكومەت مافی خۆمانە\nكۆبوونەوەی ئەمشەوی یەكێتی و پارتی كۆتاییهات\nمیدیای پارتی: پارتی بە مەرجەكەی یەكێتی سەبارەت بە كەركوك ڕازی بووە\n2019/02/21 - 10:16 PM\nهاوسەرۆكی دەستەی بەڕێوەبەری ئەنجومەنی سوریای دیموكرات ڕایدەگەیەنێت: ئەگەر ئەمریكا و ھاوپەیمانی نێودەوڵەتی ناوچەكانیان نەپارێزن، ئەوا هەسەدە دەبێتە بەشێك لە سوپای سوریای نوێ.\nئیلهام ئەحمەد هاوسەرۆكی دەستەی بەڕێوەبەری ئەنجومەنی سوریای دیموكرات لە چاوپێكەوتنێكدا لەگەڵ ڕۆژنامەی تەلەگرافی بەریتانی، ڕایگەیاند، نایانەوێت باس لە كشانەوەی ھێزەكانی ئەمریكا بكەن بە بێ گەرەنتی ئەمنی بۆ ناوچەكەیان و داوای پاراستنی ئاسمانی دەكەن و دوای داعشیش پێویستییان بە ھاوكاری ھەیە.\nئیلهام ئەحمەد باسی لەوەشكرد دۆنالد ترەمپ پشتیوانی خۆی بۆ دروستكردنی ناوچەی ئارام ڕاگەیاندووە كاتێك چاوی پێكەوتبوو، بەڵام باسی ھیچ وردەكارییەك نەكردووە.\nهاوسەروكی دەستەی بەڕێوەبەری ئەنجومەنی سوریای دیموكرات جەختیشی كردەوە، ئەگەر هاوپەیمانی نێودەوڵەتی لە پێدانی گەرەنتی پاراستنیان شكست بهێنن، ئەوكات هێزەكانی سوریای دیموكرات لە گەڵ حكومەتی بەشار ئەسەد و ڕوسیا دەگەنە چارەسەرێك، ئاشكراشیكرد، یەكێك لەو چارەسەرانە بوونی هەسەدەیە بە بەشێك لە سوپای سوریای نوێ\n2019/02/21 - 8:55 PM\nبەسەرپەرشتی ئەندامێكی لیژنەی باڵای فەتوا لە هەرێمی كوردستان لە مەراسیمێكی شایستەدا لە شاری سلێمانی بۆ یەكەمجار لەسەر ئاستی هەرێم ژمارەیەك خانم بڕوانامەی زانستی شەرعیان پێدەبەخشرێت، دەشڵێت،”دەتوانن وەك پسپۆڕێكی زانستی شەرعی وەڵامی سەرجەم پرسیارە شەرعیەكان بدەنەوە بە تایبەت پرسەكانی ژنان”.\nدكتۆر ئەحمەد شافعی، ئەندامی لیژنەی باڵای فەتوا لە هەرێمی كوردستان و سەرپەرشتیاری پرۆژەكە بە (خەڵك) ی ڕاگەیاند ، ماوەی زیاتر لە 12 ساڵە ژمارەیەك خاتوون ڕۆژانە و بەردەوام سەرقاڵی وەرگرتنی زانستی شەرعین، ئەمە جگە لەوەی خوێندنی باڵا و زانستیان لە كۆلێژ و پەیمانگەكانی حكومەت تەواوكردووە.\nوتیشی،”لە حوجرەدا ئەم پۆلە لە خانمان لە لای مامۆستایانی ئاینی ماوەیەكی زۆرە وانەكانی تایبەت بە زانستە شەرعیەكان دەخوێنن، ئەو كتێبانەی لە تەواوی حوجرەكانی كوردستاندا دەخوێنرێن ئەوانیش خوێندویانە”.\nڕاشیگەیاند، دوای تاقیكردنەوەیەكی زۆر لەسەر ئاستی باڵا بۆ ئەو زانستەشەرعیەی چەندین ساڵە خوێندویانە، بڕیارە ڕۆژی شەممە 23-2-2019 لە مەراسیمێكدا بڕوانامەی زانستیان لەسەر دەستی بەندە پێیان بدرێت، كە مەراسیمەكە لە هۆڵی نیعمەت خان دەبێت لە گەرەكی ئیبراهیم ئەحمەدی شاری سلێمانی .\nئاشكراشیكرد، ئەم خانمانە كە ژمارەیان 11 خوێندكارە دەتوانن وەك پسپۆڕێكی زانستی شەرعی وەڵامی سەرجەم ئەو پرسیارانە بدەنەوە، كە ڕووبەڕووی زانایانی شەرعی دەكرێتەوە، بەتایبەت ئەو پرسانەی تایبەتن بە خانمان و باری كەسێتی، كڕین و فرۆشتن لە ڕووی شەرعەوە چەندین پرسی دیكە.\n2019/02/21 - 7:30 PM\nسەرۆكی فراكسیۆنی گۆڕان لە پەرلەمانی كوردستان ڕایدەگەیەنێت ، ڕابردوو بۆ پەند وەرگرتنە، بۆ تێگەشتنە چۆن لە ئایندەدا هەنگاو بنێین، دەشڵێت ،” ئێستا دەمانەوێت هەمان ئەو بەرنامەی هەمان بووە، لەدەسەڵاتدا بیخەینە خزمەتی خەڵك، خزمەتی خەڵكیش خزمەتی گۆڕانە”.\nعەلی حەمە ساڵح ، سەرۆكی فراكسیۆنی گۆڕان لە پەرلەمانی كوردستان لە هەژماری تایبەتی خۆی لە فەیسبوك ڕایگەیاندووە، لە ڕابردودا لەگەڵ پارتی و یەكێتی چەندین بەر یەككەوتنمان هەبووە، ئەوەی بەسەر گۆڕان هات بەسەر هەر كام لەو دوو حیزبە بهاتایە لەناو دەچوون .\nدەشڵێت،”نانبڕینی نزیكەی چوار هەزار كەس، ساختەكاری زۆر، بەكارهێنانی هێزی چەكدار بۆ دژایەتی گۆڕان، بەكارهێنانی دامودەزگای حكومەت بۆ دژایەتی گۆڕان، هێرش و هەڕەشە، لەسەروی هەموو ڕۆشتنی كاریزمای نەوشیروان مستەفا لەوانە بوون، كە لە ڕابردوودا دیمان”.\nڕاشیگەیاندووە، ئەوەی بەسەر گۆڕاندا هات، تەنیا گۆڕان بەرگەی گرت، ماینەوە گفتوگۆ و سیاسەتمان كرد لە پێناو بەرنامەكە، ئێمە بەڕق و كۆنە قین سیاسەت ناكەین، ئەگەر سیاسەت خزمەتی گشتی بێت ڕق و شەڕ هیچ خزمەنێك ناكات ڕابردوو بۆ پەند وەرگرتنە، بۆ تێگەشتنە چۆن لە ئایندەدا هەنگاو بنێین.\nئاماژەی بۆ ئەوەشكردووە، ئێستا دەمانەوێت هەمان ئەو بەرنامەی هەمان بووە، لەدەسەڵاتدا بیخەینە خزمەتی خەڵك، خزمەتی خەڵكیش خزمەتی گۆڕانە، ڕێككەوتن لەگەڵ یەكێتی، ڕێككەوتن لەگەڵ پارتی هەر لە پێناو بەرنامەكەدایە.\nخەڵك – بەشی هەواڵ هاوسەرۆكی دەستەی بەڕێوەبەری ئەنجومەنی سوریای دیموكرات ڕایدەگەیەنێت: ئەگەر ئەمریكا و ھاوپەیمانی نێودەوڵەتی ناوچەكانیان نەپارێزن، ئەوا هەسەدە...\nخەڵك – بەشی هەواڵ بەسەرپەرشتی ئەندامێكی لیژنەی باڵای فەتوا لە هەرێمی كوردستان لە مەراسیمێكی شایستەدا لە شاری سلێمانی بۆ یەكەمجار...\nخەڵك – بەشی هەواڵ سەرۆكی فراكسیۆنی گۆڕان لە پەرلەمانی كوردستان ڕایدەگەیەنێت ، ڕابردوو بۆ پەند وەرگرتنە، بۆ تێگەشتنە چۆن لە...


پارتی تەرمی دوو گەریلای ڕووداوەكەی خەلیفان ناداتەوە بە كەسوكاریان – لڤین پرێس\nپارتی تەرمی دوو گەریلای ڕووداوەكەی خەلیفان ناداتەوە بە كەسوكاریان\nدایکانی ئاشتی، پارتی ڕێگریان لێدەكات کە لە ڕۆژئاوای كوردستانەوە بێنە هەرێمی كوردستان و ئەوانیش 17 ڕۆژە لە دەروازەی سێمێلكا – پیشخاپور خێمەیان هەڵدوە و سورن لەسەر هاتنیان بۆ وەرگرتنەوەی تەرمی دوو گەریلایان، كە بەوتەی خۆیان پارتی لە ڕووداوەكەی خەلیفاندا شەهیدی كردوون.\nمیدیاكانی نزیك لە پەكەكە بڵاویان كردەوە،” دایكانی ئاشتی 17 ڕۆژە دەیانەوێت بێنە هەرێمی كوردستان و داوای تەرمی دوو شەهیدی گەریلا دەكەن بەناوەكانی “تۆڵهەڵدان ڕامان و سەردەم جودی” كە خەڵكی ڕۆژئاوای كوردستانن و لە رووداوەكەی خەلیفاندا لەلایەن پارتییەوە شەهیدكراون، بەڵام پارتی ڕیگە بە هاتنیان نادات و تا ئێستاش وەڵامی داواكارییەكەنیان نەداوەتەوە”.\nهاوکات بەپێی ڕاگەیەندراوی هەپەگەش، هێزەکانی پارتی لە ٢٨-٢٩ی مانگی ئاب-ی ئەمساڵ کەمینیان بۆ گروپێک گەریلا داناوە و لە ئەنجامدا پێنج گەریلا شەهیدبوون و پێشبینی دەکرێت گەریلایەک لەلای ئەوان دیل گیرابێت، گەریلایەکیش ڕزگاری بووە.\nتەندروستى سلێمانى لەبارەى داخستنى ناوەندەکانى خوێندن رونکردنەوە دەدات\nدەنگەکانی وێستگەیەکی هەولێر دووبارە دەژمێرێتەوە


پڕۆژەی قەرزی بچووك لەم مانگەدا دەستپێدەكاتەوە\nبەڕێوەبەری سندوقی پشتیوانی سەر بەوەزارەتی كاروكاروباری كۆمەڵایەتی رایگەیاند لەم مانگەدا پێدانی قەرزی پڕۆژەی بچووك بۆ گەنجان لەهەرێمی كوردستان دەستپێدەكاتەوە.\nئارام ئەنوەر، بەڕێوەبەری سندوقی پشتیوانی، سەر بەوەزارەتی كاروكاروباری كۆمەڵایەتی لەلێدوانێكدا بەهاوڵاتی وت: « لەماوەیەكی نزیكدا دەست دەكەینەوە بەپێدانی قەرز بەگەنجان بەمەبەستی ئەنجامدانی پرۆژەی بچووك لەهەرێمی كوردستان، ئەویش دوای گەڕانەوەی ئەو قەرزانەی پێشتر بەخاوەن پرۆژەكان دراوە كەماوەی مانگێكە دەست بەوەرگرتنەوەیان كراوە».\nلەماوەی ساڵانی رابردوو هەشت هەزارو (136) كەس لەقەرزی پرۆژەی بچووك لەسەرتاسەری هەرێم سودمەند بوون و لەو ماوەیە (32) ملیار دیناریان پێدراوە بەپێی ئاماری وەزارەتی كاروكاروباری كۆمەڵایەتی.\nهەروەها بەڕێوەبەری سندوقی پشتیوانی، باسی لەوەشكرد لەكاتی دەستپێكردنەوەی ئەو قەرزە بەهەمان میكانیزمی جاران دەبێت و لەیەك ملیۆن دینار تا (15) ملیۆن دینار دەدرێت بەو كەسانەی دەیانەوێـت پڕۆژەی بچووك دابمەزرێنن.\nئارام ئەنوەر، پێشیوابوو دەستپێكردنەوەی ئەو قەرزە كاریگەریی باشی دەبێت بۆ كەمكردنەوەی بێكاری و رەخساندنی دەرفەتی كار، بەتایبەتی ئێستا دامەزراندن لەدامودەزگاكانی حكومەت نیە و خوێندكارێكی زۆر زانكۆیان تەواو كردووە.\nناوبراو ئەوەشی ئاشكراكرد لەئێستا نزیكەی (32) ملیار دینار لای ئەو هاووڵاتیانە ماوە كەقەرزی بچووكیان وەرگرتووە و دەبێت بیگەڕێننەوە سەر هەژمارە بانكییەكان»ئەوانەی كەقەرزی بچووك وەردەگرن لەنێوان تەمەنی (20) بۆ (30) ساڵیدان و رێژەكە زۆربەی كوڕانن، بەڵام لەسەدا (15) كچانن».\nپرۆژەی قەرزی بچووك لەیەك ملیۆن دیناری عێراقییەوە دەستپێدەكات، تا (15) ملیۆن دیناری عێراقی بەبێ سوو خستنەسەر دەدرێتە ئەو گەنجانەی كەتەمەنیان لەسەروو (16) ساڵەوە بێت تا (32) ساڵی، خەڵكی هەرێم و دانیشتووی هەرێم بن و هیچ سەرچاوەیەكی داهاتیان نەبێت، واتە مووچەخۆری حوكمی نەبن، توانای بەڕێوەبردنی هەبێت و دەیانەوێت پڕۆژەیەكی بازرگانی، كشتوكاڵی، پیشەسازی و گەشتیاری بنیات بنێن.\nیەكێك لەو گەنجانەی ماوەی زیاتر لەچەند ساڵێكە بەو قەرزە دوكانێكی سەرتاشی داناوەو باس لەسوودی ئەو پڕۆژەیە بۆ گەنجان دەكات.\nرێبەر محێدین، لەلێدوانێكدا بەهاوڵاتی وت: « كاتێك زانكۆم تەواو كردو هیچ كارێك نەبوو بیكەم ئەو پڕۆژەیە بووە هاوكارم و بوومە خاوەن كاری خۆم».\nئەم كوڕە ئێستا دوكانێكی سەرتاشی هەیە، بووەتە خاوەن كاری خۆی و دوو كەسی دیكە لەدوكانەكەیدا كاردەكات و پێشیوابوو ئەم پڕۆژانە دەبنە رەخساندنی هەلی كار بۆ كەسانی دیكەش، بۆیە بەلایەوە گرنگە بەردەوام بێت.\nوتەبێژی وەزارەتی كاروباری كۆمەڵایەتی دەڵێت:» پڕۆژەی قەرزی بچووك جارێ نەبووەتە بڕیار، لەناو وەزارەتی کاروکاروباری کۆمەڵایەتی ئەنجومەنێک هەیە بۆ قەرزی بچووک، تێیدا كۆبوونەوەی ئەنجومەنی قەرزی بچووك لەهەفتەی داهاتوودا دەكرێت و بڕیاری كاتەكەی بەتەواوەتی دەدرێت».\nئاریان ئەحمەد، وتەبێژی وەزارەتی كاروباری كۆمەڵایەتی، لەلێدوانێكدا بۆ هاوڵاتی ئەوەی روونكردەوە كە شێوازی قەرزپێدانەكە، هەروەك ساڵانی رابردوو دەبێت، تەنیا خاڵێكیان بۆ زیادكردووە كەدەبێت ئەو كەسەی پرۆژە دەكات ماوەی (15) رۆژ خولێكی راهێنان لەبوارەكەی خۆیدا ببینێت.


سەرەتا»جۆراوجۆر»سۆشیال میدیا»فه‌یسبووك»ناوی ئەو وڵاتانەی زانیاری هەژماری بەکارهێنەرانی فەیسبووکیان بردراوە لەلایەن كامبريدج ئەناليتيكا\nلەلایەن sarkaut hassan لە 05/04/2018 0 Comments\nلەماوەی ڕابردوودا ئاشکرابوو کە زانیاری زیاد لە ٥٠ ملیۆن بەکارهێنەری فەیسبووک ئاشکرابووە و لەلایەن کامبریدج ئەنالیتیکا بەکارهێنراون بەمەبەستی تایبەت، بەڵام بەپێی دوایین زانیارییەکان و هەڵسەنگاندن و بەدواداچوونی فەیسبووک لەو ژمارەیە زیاترە.!\nبەپێی دوایین بڵاوکراوەی ژووری هەواڵی فەیسبووک، کە تیایدا ئاماژەی بە دوایین ژمارە و بەدواداچوون بۆ بابەتەکە کردووە ، ڕێژەی ئەو هەژمارانەی زانیارییەکانیان بەکارهێنراوە زیاترە لە ٨٧ ملیۆن هەژماری بەکارهێنەر، وە لەهەمان کاتدا ئاماژە بەهەموو ئەو وڵاتانە کراوە کە کراونە ئامانج و زانیارییەکانیان بردراوە.\nبەپێی ئامارەکە، ڕێژەی هەرە زۆری هەژمارەکان بەر ئەمریکا دەکەوێت کە زیاتر لە ٧٠ ملیۆن بەکارهێنەرە، ئینجا دوای ئەو وڵاتی فلیپینە کە زیاترە لە ١ملیۆن بەکارهێنەر وە بەپلەی سێیەمیش ئیندۆنیزیایە و دواتریش بریتانیایە.\nشایەنی باسە،هەر بەپێی دوایین بڵاوکراوەی ژووری هەواڵی فەیسبووک، بەمەبەستی باشتر پاراستنی زانیاری بەکارهێنەرانی، لە ئێستادا چەند تایبەتمەندی و خزمەتگوزاری ڕاگرتووە و چەند خزمەتگوزاریش بەردەست دەکات تا بەکارهێنەرانی بتوانن باشتر کۆنتڕۆڵی هەژمارەکانیان بکەن.\nبابەتی دواتر چەند داهێنانێکی گەورە لە مێژووی تەکنەڵۆژیادا\nبەرنامەی ( کتێبی کوردی ) بۆ مۆبایل نزیکەی ( 4000 ) بابەتی تێدایە\nبەرنامەی ( کتێبی کوردی ) ڤێرشنی دووەم بۆ مۆبایل بێ وێنەیە و نزیکەی ( 4000…\nIntro Template چییە ؟ چۆن و بەچی Intro دروست دەکرێت ؟\nلەلایەن Hunar Ali 08/07/2016\nوەک هەموو دەزانین کەناڵەکانی TV و Youtube و بەشێکی زۆری کەسەکانیش Intro ی تایبەت بە…\nله ساڵی ٢٠١٧ كۆمپانیای ئه‌پڵ هه‌ڵساوه به بڵاوكردنه‌وه‌ی كۆمه‌ڵێك له ئامێره‌كانی و به‌رده‌وامه له به‌ره‌وپێشبردنی…\nپرۆگرامێکی نایاب بۆ هێنانه سه‌ر شاشه‌ی هه‌رسێ دوگمه‌ی (گه‌ڕانه‌وه + هۆم + لیستی پرۆگرامه کراوه‌کان) له ئه‌ندرۆیدا\nزۆرجار وا ده‌گونجێت هه‌ریه‌ک له دوگمه‌کانی سه‌ر مۆبایله‌که‌مان به‌هۆکارێک له‌کار بکه‌وێت یاخود بته‌وێت بۆ کارئاسانی…\nدوو لە باشترین ئەپڵیکەیشنەکان بۆ وەگەڕخەڕی ئەندرۆید!!!…\nلەم وانەیەدا باس لە دوو ئەپڵیکەیشنی زۆر نایاب ئەکەین بۆ وەگەڕخەڕی ئەندرۆید کە کاری جیاوازیان…


#raniya Instagram - Photo and video on Instagram • Pikdo\n#raniya Instagram Photos & Videos\nraniya - 12.1k posts\nتاجرئ مريشكا 😂 تاجره كي تاك بكه\n@.____________________________________ #iraq #zaxo #slemani\n#kalar #kurdm #dhok #badini #kalar #duhoki\n#kurdistan #erbil #kurdstan #slimani #hawler #dhok #kurdstan #zaxo #kurdstaniraq #shaqlawa❤ #kurdstanakam #raniya #kurdstana #dukan #koye #darbanixan #kurdstan #mhabat #kurdstan #karkuk❤ #kurdstanakam #akry #sorani #hawramanakam #xanaqin #kurdstanakam #xalifan # #mergasor #kurdstana #afrin #dyarbakir #kurdstanakaman💚💚💚💚💚\n#kurdistan #erbil #kurdstan #slimani #hawler #dhok #kurdstan #zaxo #kurdstaniraq #shaqlawa❤ #kurdstanakam #raniya #kurdstana #dukan #koye #darbanixan #kurdstan #mhabat #kurdstan #karkuk❤ #kurdstanakam #akry #sorani #hawramanakam #xanaqin #kurdstanakam #xalifan # #mergasor #kurdstana #afrin #dyarbakir #kurdstanakam\n#erbil- #iraq #zaxo #slemani\n#kurd #hawler #duhok #magicclip\n"ئەم شێتیەم شێتی تۆیە بۆ ئەبەد نامەوێ چابم" ‘\n#slemany #hawler #duhok #karkuk\n#raniya #qaladze #kurdish #kurdi #kurdboy #kurdistanand #kurdistannature #kurdm #kurdsh #kurd #kurdishgirl #kalar #slemani\n#kurdish #learnfast #collocation #erbil #shaqlawa #kurdstanakam #halabje #ranya #hawraman #islam\n#kalar #darbandixan #dukan\n583 15 17 July, 2019\nئەمە هیوایەتی کامتانە ...........؟\nسەیری ستۆری بەکەن\n@KURD.FOX👈 ____________________________________ #iraq #zaxo #slemani\n11,502 254 17 July, 2019\nزۆرترین کورد ببینن لەم پەیجە کوردیە ،\nدەتوانن وێنە و ڤیدیۆ كانتان بنێرن بۆمان ، تاگی زۆرترین ھاورێت بکە و ھاوکارمان بن بە لایک و کۆمێنتە جوانەکانتان تاکوو ئێمەش بەردەوام بین لەگەلتان✅\n#kurdishgirl #kurdishboy #princess #tik_tok #musical.ly #tiktok #musically #queen #kurdistan #iraq #kurdish #hawler #erbil #arbil #shaqlawa #koya #soran #rwandz #duhok #zaxo #amedi #sulaymaniyah #halabja #qaladze #raniya #dokan\nهونەری وێنه ...........؟ سەیری ستۆری بەکەن\n4,658 53 17 July, 2019\n#energydrink #energy #hellyluv #bigbull #energydrinks #raniya #sports #sportcar #iraq #kurdistan #sulaimaniyah #soran #erbil #karkuk #boxing #mma #dhok #bombaenergy #qaladze #brand #dhok #powder #powergirl #kurd #kurdish #kalar #google #food\nجا خۆ شیشە وابە سەرت داببارێنن 😁\n____________________________________ #iraq #zaxo #slemani\n1,701 53 17 July, 2019\nمەلا علی فرهاد پیرباڵ بەربدەن من لەسە ئەرکی خۆم ماڵی وەفایی چادەکەمەوە........؟ سەیری ستۆری بکە\n3,426 68 16 July, 2019\n107 19 16 July, 2019\n#new #apple #ipadpro2018 #ipadpro3 #lightroom #app #appstore #photography #edits #a12bionic #iraq #kurdistan #raniya\nخەڵک پێم دەڵێن بۆ مێردت ئاوایە سازان ئێ من خۆم حەزم لێ یە کاکە.\nسەیری ستۆری بکە\n2,498 55 16 July, 2019\nشاعبــان بۆ وادەکات 😁\n_____________________________________ #iraq #zaxo #slemani\nراژان دەڵێت چۆن بڕنۆ ئەتەقێت کاتێک ئەی تەقێنێت دەڵێن هۆۆ ڕاژان ئەڵێت مۆم ئەکوژێ نینەوە _____________________________________ #iraq #zaxo #slemani\n1,840 36 16 July, 2019\nجیهان هاشم وەستاخیری هیناوە سەبانی ئاوی دەدا بەڵام من فکرم کردەوە یان ئەم فیدیۆیە کۆنە یان تانکیان کونە ئەگی نا کواباران😁\nکەوتە ژێــر مارە کان هەربەردەوامە لە قسەی خۆی\n5,605 103 15 July, 2019\nجوانترینه‌كان لای ئێمه به‌ده‌ست بێنن\nبه كه‌مترین نرخ\nگه‌یاندنمان هه‌یه بۆ هه‌موو شاروشارۆچكه‌یه‌ك\nبۆ داواكردن نامه بنێرن یان په‌یوه‌ندی بكه‌ن\nناونیشان ڕانیه ناوبازار كۆڵانی نایلۆن فرۆشان\n#raniya #ranya #hawler #hawlerakam #slemani #slimmingworldmafia #slimany #duhok #zaxo #soran #qaladza #shaqlawa #kalar #chamchamal #kfry #karkuk #masif #hajyawa #hawler #qaladza\nلەژیانمان هاوڕێیەکمان هەیە وک ئەمە هەرکیز بیرۆکەیەکی باشی بۆنایەت دەفەرموو 😂\nسەیری ستۆریم بکەن\n3,748 108 15 July, 2019\n542 27 15 July, 2019\nTop #raniya posts\nبۆ دەست کەوتنی جوانترین و ناسکترین جلی کوردی تەنھا سەردانمان بکە و بێ خەم بە لەوەی چی لەبەر ئەکەی بۆ ھەموو بۆنەو ئاھەنگەکانتان\n3,141 51 15 June, 2019\nتاوە کو ئێستا بەم شێوەیە خواردووتە بەگەرمی بەبرژاوی🤔...........؟بۆهاوڕێیە کت تاگ بکە زانیاریت پێ بدات........؟ 😁\n@KURD.FOX _____________________________________ #iraq #zaxo #slemani\n9,931 168 15 July, 2019\n29,752 0 15 June, 2019\nحاجی جـــادر ئەکتەری کـۆمیدیا دەستی کرد بە گـــریــان\n5,338 116 14 July, 2019\nسروشتیە کان زۆر جــــوانــن\n3,849 86 13 July, 2019\nگۆرانی ئەمشەومان جورج یوسف .\n3,948 85 9 July, 2019\nئەم دیمە نانە بەلاتانەوە جوانە..........؟ @Fox.View _____________________________________ #iraq #zaxo #slemani\n4,424 152 12 July, 2019\nਦਿੜਬੇ ਆਲੇ FOLLOW👉@jagdip__khosa @khushi.gill26 #khushi_duggan #khushidugganwala #raniya #jagdipkhosa #jagdip_khosa #ran_singh\n1,653 16 13 July, 2019


یۆنامی داوای ئاشکراکردنی چارەنوسی سەدان کەسی خەڵکی ئەنبار دەکات – کوردی – RojNews.News\n30/08/2020 - 1:48:52 pm\nنه‌ته‌وه‌یه كگرتووه‌كان لە عێراق داوای لێكۆڵینه‌وه له چارەنوسی بێسه‌روشوێنكراوانی خەڵکی ئەنبار دەکات لەسەردەمی شەڕی داعش کە بەشێوەی زۆرەملێیانە بێسەروشوێنکراون.\nبەپێی ڕاپۆرتێکی نه‌ته‌وه یه‌كگرتووه‌كان کە ئەمڕۆ بڵاوکراوەتەوە له‌سه‌ر بێسه‌روشوێنكردنی زۆره‌ملێیانەی سەدان کەسی پارێزگای ئەنبار و داوای لێكۆڵینه‌وه‌یه‌كی كاریگه‌ر و سه‌ربه‌خۆ ده‌كات سه‌باره‌ت به دیاریكردنی چاره‌نووسی ئەو کەسانە.\nبەپێی ڕاپۆرتەکە، ئەو بێسەروشوێنکراوانە، نزیكه‌ی هەزار کەسی مه‌ده‌نی دەبن کە له سه‌رده‌می شەی دژ بە داعشدا له پارێزگای ئه‌نبار له نێوان ساڵانی ٢٠١٥ بۆ ٢٠١٦ بێسه‌روشوێنكراون.\nداوای بۆ به‌سزاگه‌یاندنی تاوانباران و دابینكردنی دادپه‌روه‌ری و گێڕانه‌وه‌ی ماف بۆ خانه‌واده‌ی قوربانیەکانیش دەکات.\nراپورته‌كه‌ی یونامی، هاوکاتە له‌گه‌ڵ “ڕۆژی جیهانی قوربانییانی بێسه‌روشوێنكردنی زۆره‌ملێیانه لە جیهاندا” هانی تازه‌كردنه‌وه‌ی هه‌وڵه‌كان ده‌دات بۆ ئاوڕدانه‌وه له پرسێكی هه‌ستیاری وه‌ك بێسه‌روشوێنكردنی زۆره‌ملێیانه له عیراق.\nراپۆرته‌كه چه‌ندین راسپار‌ده‌ی گرنگ ده‌خاته‌ڕوو بۆ هاندانی دانپێدانان و گێڕانه‌وه‌ی ماف بۆ قوربانییان و دامه‌زراندنی چوارچێوه‌یەکی یاسایی به‌هێز دژی بێسه‌روشوێنكردنی زۆره‌ملێیانه‌و پابه‌ندبوون و گرتنه‌به‌ری رێوشوێنه‌كانی پاراستن و تایبه‌تمه‌ندیەكانی نه‌ته‌وه یه‌كگرتووه‌كان.\nهه‌رچه‌نده ڕاسپارده‌كە ئاڕاستەی پارێزگای ئه‌نبار کراوە، به‌ڵام بۆ ته‌واوی لایەنە پەیوەندیدارەکانی وڵاتیش به‌ركاره‌و یارمه‌تیده‌ریشه بۆ ئاوڕدانه‌وه له هه‌موو حاڵه‌ته‌كانی بێسه‌روشوێنكردنی زۆره‌ملێیانه.\nبە گوێرەی ڕاپۆرتێکی کۆمیتەی خاچی سووری نێودەوڵەتی کە لە ئایاری ئەمساڵدا بڵاوکرایەوە، عێراق یەکێک لە بەرزترین ژمارەی ونبووانی جیهانی تێدایە کە بە ٢٥٠ بۆ یەک ملیۆن کەس مەزەندە دەکرێت کە سەرجەمیان لەکاتی ئۆپراسینە سەربازییەکان دژ بە داعش بێسەروشوێن بوون.\nمەخمور، لە ڕۆژی جیهانی ئاشتیدا ناحەقییەکی گەورەمان لێدەکرێت


نرخی کارەبای مۆلیدە ئەهلییەکانی بۆ مانگی 12 دیاریكرا\n2019-01-02 [06:13 AM]\nبەڕێوەبەرایەتی کارەبای سلێمانی نرخی کارەبای مۆلیدە ئەهلییەکانی بۆ مانگی کانونی یەکەمی رابردوو ئاشکراکرد.\nسیروان محەمەد وتەبێژی بەڕێوەبەرایەتی گشتی كارەبای سلێمانی رایگەیاند، "نرخی كاتژمێرێك ئەمپێری مۆلیدەی ئەهلی بە (٤٢) دینار بۆ مانگی کانونی یەکەمی ٢٠١٨ دیاریكراوە، موەلیدەكانیش بەتێكڕایی لەنێوان ٢٤٠ بۆ ٢٥٥ كاتژمێر كاریان كردووە، بەوەش نرخی ئەمپێرێك كارەبای مۆلیدە لە نێوان ١٠ بۆ ١١ هەزار دینار دەبێت، كە بەپێی كاركردنی مۆلیدەكان نرخی ئەمپێرێك لە گەڕەكێك بۆ گەڕەكێكی تر جیاوازە.\nسەبارەت بەبەرنامەی كاركردنی موەلیدەكان بۆ ئەم مانگە، سیروان محەمەد رایگەیاند، بەرنامەی مۆلیدە ئەهلییەكان رۆژانە لە كاتژمێر ٢ی پاشنیوەڕۆ بۆ ١ی شەو و بەیانیان كاتژمێر ٧ی بەیانی دەبێت، لەو كاتانەدا کە كارەبای نیشتیمانی نەبوو مۆلیدە ئەهلییەكان كارەبا بۆ هاوڵاتییان دابین دەكەن، بەڵام بۆ خشتەی رۆژانی هەینی و پشووەكان مۆلیدەكان بەیانیان كار ناكەن و لەبری ئەوە كاتژمێر ١٢ی نیوەڕۆ كارەبا بۆ هاوڵاتییان دابین دەكەن.\nئاماژەی بەوەشکرد، پێویستە پاش كوژانەوەی كارەبای نیشتمانی ١٠ خولەك زیاتر بەسەر دابینكردنی كارەبای مۆلیدە تێنەپەرێت، بە پێچەوانەوە سەرپێچیكار بەگوێرەی ناوەڕۆكی ئەو گرێبەستەی لەگەڵ بەڕێوەبەرایەتی گشتی كارەبای سلێمانی واژۆی كردووە روبەروی یاسا دەكرێتەوە.\nوتەبێژی بەڕێوەبەرایەتی گشتی كارەبای سلێمانی دەربارەی نرخی كارەبای یەكەكانی نیشتەجێبوون و سیتیەكان رایگەیاند، نرخی كیلۆواتێك كارەبا بە (٢١٨) دینار دیاریكراوە، بەڵام ئەگەر سیتیەكان وێستگەكانیان (KV11) بوو ئەوا ٥ دینار و وێستگەكەی (KV33) بوو ١٠ دیناری بۆ زیاد دەكرێت.


ڕۆژی ٨/١١/٢٠١٧ لە شاری لاهەی هۆلەند تێکۆشەر ئەحمەد مەولا نیسی لە نزیک ماڵەکەی خۆی لە گەڵ دوو کەس، کەوتە بەر هێرشی تێرۆریستیانەی کەسێک و گیانی لە دەست دا.\nدیکتاتۆرەکانی ڕۆژهەڵاتی ناوین لە سەدەی ڕابردوو تا ئێستا بەدوای ڕابوونی گەلان و هەستانەوەی کۆمەڵایەتیان تیرۆری تێکۆشەران لە ناوخۆی وڵات و دەرەوەی وڵاتیان بە ئامرازێکی بنەڕەتی بۆ خۆیان بە بنەما وەرگرتووە. بە گرتنەبەری شێوازی سیاسەتی کوشتن و تێرۆر لە بەرانبەر دژبەرانی خۆیان تەنیا قین و توڕەیی خەلک و خەباتکاران زیادتر دەکەن و ئاستی پێداگریان بۆ تێکۆشان بەرز دەکەنەوە.\nئەمە لە کاتێکدایە کە زۆربەی کردەوە تیرۆریستیەکانی دیکتاتۆرانی ڕۆژهەڵاتی ناوین لە ئوروپا لە لایەن دەوڵەتانی ئوروپا گرنگی ئەوتۆی پێ نەدراوە. تیرۆری ئەحمەد مەولا نیسی لە لاهە وەک شارێکی ناسراو بە پارێزگاری لە مافی مرۆڤ مەترسیەکی گەورەیە لەسەر هەموو دەستکەوتەکانی کۆمەڵگای ئوروپایی و هەموو مرۆڤایەتی و ئەو کەسانەی کە لە پێناو مافی مرۆڤ تێکۆشانیان کردووە. بەم هۆیەوە بانگ لە چالاکانی سیاسی و کۆمەڵایەتی و ڕێکخراوی چاودێری مافی مرۆڤ لە ئەوروپا دەکەین کە پێداگر بن لەسەر لێکۆڵینەوە و دەرخستنی ڕاستیەکانی ئەو تیرۆرانەی لە ئەوروپا ڕوویانداوە.\nوەک پاڕتی ژیانی ئازادی کوردستان هەر جۆرە کردەوەی تێرۆریستی بەرانبەر ئەو تێکۆشەرانە ئیدانە دەکەین و پێمان وایە هیچ هێز و دەسەڵاتێک ناتوانێت بە تێرۆریزە کردنی کۆمەڵگا و کردەوەی تێرۆریستی لە بەرانبەر چالاکانی سیاسی و مەدەنی بۆ درێژخایەن دەستەڵاتی خۆی ڕابگرێت و بە تایبەت تێرۆری ئەحمەد مەولا نیسی و هەموو ئەو خەباتکار و تێکۆشەرانەی گەلی عەرەب لە ئەحواز کە لە پێناوی مافە ڕەواکانی گەلەکەیان تا ڕۆژی ئەمڕۆ تیرۆر کراون مەحکوم دەکەین.\nئێمە پێمان وایە بۆ کۆتایی پێ هێنانی تیرۆر لە ڕۆژهەڵاتی ناوین پێویستی بە سیستەمێکی دێمۆکراتیک، فرەڕەهەند، سکولار کە یەکسانی ژن و پیاو ئەساس دەگرێت لە ئێران، تورکیا، سوریا و ئێراق و هەموو وڵاتانی ناوچەکە هەیە بۆ ئەوەی ڕۆڵەکانی هیچ گەلێک بۆ مافە ڕەواکانی نەتەوەکەی خوێنی نەڕژێت. ئێمە پشتیوانی هەمو هێزیکی ئازادیخواز دەکەین کە لە چوار چێوەی داهاتویەکی دێمۆکڕاتیک و سکۆلار بۆ ئێران و ناوچەکە تێکۆشان دەکات.\nلە کۆتایی دا لە گەڵ بنەماڵەی ئەحمەد مەولا نیسی خۆمان هاوخەم دەزانین و سەرەخۆشی لە هاوخەباتکارانی بەڕێزیان و بەتایبەت لە بزوتنەوەی خەباتی عەڕەبی ئەلئەحواز دەکەین و پێمان وایە خوێنی ئازادیخوازان پاراوی داری ئازادی دەکات.\nمەجلیسی پاڕتی ژیانی ئازادی کوردستان (پژاک)


כורדיפדיה - هەڵەبجە\n🏰 هەڵەبجە | קבוצה: מקומות | שפת מאמרים: 🏳 کوردیی ناوەڕاست\nشاری هەڵەبجەهەڵەبجە دەکەوێتە گۆشەی باکوری خۆرهەڵاتی باشووری کوردستان و (78) کیلۆمەتر لە باشوری رۆژهەڵاتی شاری سلێمانیسلێمانیەوەیە و لەسەر هێڵی درێژی 46 پلەی خۆرهەڵات و نێوان دوو هێڵی پانی (35-36)ی باکوورو رووبەرەکەی (1594) کیلۆمەتر دوجایە (726) مەتر لە ئاستی رووی دەریاوە بەرزە (16) کیلۆمەتر لە سنوورەکانی ئێرانەوە دوورەو (75) کیلۆمەتر هاوسنورە لەگەڵ ئێراندا، لە رۆژهەڵاتەوە شاخی شنروآ و لە باکوورەوە چپای هەوارمان و لە باشوورەوە زنجیرە شاخی باڵامبۆ لە باکوورو رۆژئاواوە دەریاچەی سیروان دەوریان داوە.\n🖇 פריטים המקושרים: 366\n7. 👁 سۆزان شەعبان\n8. 👁 سەعید بەشیر مستەفا\n9. 👁 شێخ سدیق عەبدولعەزیز محەمەد\n10. 👁 عومەر عەلی غەفور\n11. 👁 فەرهەنگ حەمید\n12. 👁 کامیل عەبدولقادر وەیس محەمەد\n3. 👁 بەرپرسیارێتی تاوانکاری لە تاوانی رەشەکوژی شاری هەڵەبجە\n4. 👁 تارماییەکانی هەڵەبجە؛ سەدام حوسێن و جینۆسایدی کورد\n5. 👁 تاوانی هەڵەبجە\n6. 👁 چەمکێک لە مێژووی کارەساتەکانی کوردستان و هەڵەبجەش لەم مێژووەدا\n7. 👁 حەپسە؛ شایەتحاڵی کیمیاباران و ئەنفالی هەڵەبجە\n8. 👁 شانزەی سێ کارەساتی کیمیابارانی هەڵەبجە\n9. 👁 شیوەنی ئینسانی - بۆ شەهیدانی هەڵەبجە\n10. 👁 شیوەنی هەڵەبجە\n11. 👁 قضاء هەڵەبجە دراسة في الجغرافیة الاقلیمیة\n4. 👁 وەزارەتی پلاندانان وەڵامی جێگری پارێزگاری هەڵەبجەی دایەوە\n26. 👁 وەزارەتی ناوخۆی عێراق رەزامەندی دەربڕی لەسەر بەکارهێنانی ناوی پارێزگای هەڵەبجە لەسەر کارتی نیشتمانی، پاسپۆرت، رەگەزنامە و تابلۆی ئۆتۆمبێل\n27. 👁 یاداشتنامەی نارەزایی دەستەیەک لەرۆژنامەنووسو چالاکانی مەدەنی لەهەڵەبجە\n28. 👁 یەکێتی پیرۆزبایی لە هەڵەبجەییەکان و کوردستانییان دەکات\n2. 👁 روپەڕی هەڵەبجەکەم\n2. 👁 ئەو پەتەی کە تاوانبار عەلی حەسەن مەجید ناسراو بە عەلی کیمیاویی پێ لەسێدارەدرا\n3. 👁 ئەو ماسییانە ساڵی 2009 لەگوندی دەوەرە لە هەڵەبجە راوکراون\n4. 👁 پارێزگاری هەڵەبجە، بەشداری یادی کیمیابارانکردنی شارەکەی نەکرد\n5. 👁 پڵنگێکی جۆری (جاگوار) لە شاخی باڵامبۆی ناوچەی هەڵەبجە راوکراوە\n6. 👁 خاتونی هەڵەبجە و ئینگلیز ساڵی1919\n7. 👁 خاوەنی ئەم ئوتومبیلە (هوشیار بیاوێڵەیی نەک هەر ئیعتیراف بەعیراق ناکات بەڵکو تەحەدای حکومەتی کوردستانیش دەکات و هەڵەبجەی بەپارێزگا داناوە\n8. 👁 خۆپیشاندانی کوردانی ئۆسلۆ دژی جینۆساید کردنی هەڵەبجە ساڵی 1988\n9. 👁 دوکانی مریشک فرۆشی لە هەڵەبجە ساڵی (1976)\n10. 👁 دەستەیەک لە پێشمەرگەکانی ناوچەی هەڵەبجە\n11. 👁 سووکایەتیی نەوال سەعداوی بە قوربانییانی هەڵەبجە و بێبەریکردنی عەرەب لێی\n12. 👁 سەردانی مام جەلال تاڵەبانی بۆ شاری هەڵەبجە ساڵی 1963\n13. 👁 سەردانی مەلیک فەیسەڵ بۆ هەڵەبجە\n14. 👁 گۆران لە هەڵەبجە\n15. 👁 گۆڕی 70 شەهیدی هەڵەبجە لە گۆڕستانی بەهەشتی زەهرا\n16. 👁 ناشتنی بەکۆمەڵی قوربانییانی هەڵەبجە\n17. 👁 نەخۆشخانەیەکی بریندارانی کیمیابارانی هەڵەبجە لە ئێران\n18. 👁 هاتنی مەلیک فەیسەل بۆ شاری هەڵەبجە\n19. 👁 هەڵەبجە ساڵی 1921\n20. 👁 هەڵەبجە ساڵی 1925\n21. 👁 هەڵەبجە؛ وێنە و دۆکومێنتی کۆمەڵکوژییەکە\n22. 👁 هەڵەبجە؟\n23. 👁 وێنەیەکی مێژووی ماڵی وەسمان پاشای جاف لە هەڵەبجە ساڵی 1919\n24. 👁 وێنەیەکی کۆنی گوندی عەبابەیلێ-هەڵەبجە\n25. 👁 یەکەم قوتابخانەی سەرەتایی کوڕان لە هەڵەبجە\n26. 👁 یەکەم قوتابخانەی سەرەتایی کوڕان لە(هەڵەبجە) لە سەردەمی خاتوو(عادیله خانم) و(ئەحمەد موختار جاف) دا\n➕ נוסף על ידי (هاوڕێ باخەوان) על Nov 7 2008 5:12PM\n✍ פריט זה עודכן לאחרונה על ידי (هاوڕێ باخەوان) על: Mar 16 2022 5:55PM\n👁 פריט זו נצפתה פעמים 147,285\n📷 קובץ תמונה 1.0.1 28 KB Oct 29 2009 12:00AM هاوڕێ باخەوان\nקבצים הקשורים 56,844\n| זמן טעינת דף: 1.187 2!


مانای ئه‌و ژمارانه به‌سه‌ر میوه‌كانه‌وه چیه؟ - Yeane.Org ماڵپەری یانی\nله كاتی كڕینی میوه‌دا له بازاڕ، زۆرجار له‌زگه‌یه‌ك به میوه‌كانه‌وه ده‌بینین كه نازانین مانایان چیه، له كاتێكدا زانینی مانای ئه‌و ژمارانه زۆر گرنگه بۆ ئه‌وه‌ی بتوانیت میوه‌ی ته‌ندروست بكڕین.\nگه‌ر هاتوو میوه‌كه ژماره‌یه‌كی له‌سه‌ر بوو كه له 5 خانه پێك هاتبوو، سه‌ره‌تای ژماره‌كه‌شی به ژماره 9 ده‌ستی پێكردبوو، ئه‌وا مانای ئه‌وه‌یه ئه‌و میوه‌یه به په‌ینی سروشتی گه‌وره كراوه‌و میوه‌یه‌كی سروشتیه.\nگه‌ر ژماره‌ی له‌زگه‌كه له 4 خانه پێك هاتبوو، سه‌ره‌تای ژماره‌كه‌ش به 3 یاخود به 4 ده‌ستی پێكردبوو كه ئه‌مه‌یان زۆر باوه له بازاڕدا، ئه‌وا مانای ئه‌وه‌یه ئه‌و میوه‌یه له به‌مادده‌ی كیمیایی و له ژوره پلاستیكیه‌كاندا گه‌وره كراوه.\nگه‌ر ژماره‌كه‌ش له 5 خانه پێك هاتبوو وه سه‌ره‌تای ژماره‌كه‌ش به 8 ده‌ستی پێكردبوو، ئه‌وا مانای ئه‌وه‌یه میوه‌كه ته‌واو كیمیاییه‌و له تاقیگه‌دا به‌رهه‌مهاتووه، كه ئه‌م جۆره میوه‌یه‌ش به‌هۆی ئه‌وه‌ی داواكاری له‌سه‌ر نییه له بازاڕدا كه‌مه.\n١٠ ھۆکاری ماندووبونی بەردەوام\nچی ڕووده‌دات ئه‌گه‌ر کاره‌بایه‌ک به بڕی 80000 ڤۆڵت بدرێت له ڕووه‌کێك


09:40 هه‌ینی 04 تشرینی یه‌كه‌م 2019\nلەژێر فشارى رێکخراوە نێودەوڵەتییەکان و بەتایبەت رێکخراوى لێبوردنى نێودەوڵەتى، حکومەتى عێراق ناچار بوو هێڵەکانى ئەنتەرنێت لەسەرجەمى شارەکانى عێراق کارا بکاتەوە کە بەهۆى خۆپیشاندانەکانەوە راگیرابوون.\nبەگوێرەى چه‌ند داتایه‌ك كه ماڵپه‌ڕێكى جیهانى تایبه‌ت به‌چاودێریكردنى چالاكییه ئه‌لیكترۆنیه‌كان بڵاوى كردووه‌ته‌وه، له‌ئان و ساتى به‌رفراوانى خۆپیشاندانه‌كاندا ڕێژه‌ى ده‌ستڕانه‌گه‌یشتن به‌هێڵه‌كانى ئەنته‌رنێت و تۆڕە كۆمه‌ڵایه‌تیه‌كان له‌چه‌ند شارێكى عێراقدا بۆ 70% دابه‌زیوه و ئه‌وه‌ش ده‌رفه‌تى داوه‌ته هێزه ئه‌منییه‌كان  توندوتیژى دژى خۆپیشانده‌ران به‌كاربهێنن.\nدواى پچڕاندنى هێڵه‌كانى ئێنته‌رنێت و قه‌ده‌غەكردنى تۆڕە كۆمه‌ڵایه‌تیه‌كان ژماره‌ى قوربانیان له‌لایه‌ن هێزه ئه‌منیه‌كانى عێراقە‌وه له 9 كوژراوه‌وه بۆ نۆزده كوژراو به‌رزبوە‌وه، ئه‌وه‌ش وایكرد داواكارى خۆپیشانده‌ران له‌دابینكردنى حزمه‌تگوزارییه‌كان و نه‌هێشتنی گه‌نده‌ڵیه‌وه به‌ره‌و دەستلەکارکێشانەوەى سه‌رۆك وه‌زیران به‌رزبویه‌وه.\nكوژرانى 10 خۆپیشانده‌رى تر له‌شه‌وى چوارشەممەدا له‌پاش ڕاگرتنى هێڵه‌كانى ئەنته‌رنێت و تۆڕە كۆمه‌ڵایه‌تیه‌كان ئاماژه‌یه‌كه بۆ ئه‌وه‌ى هێزه ئه‌منیه‌كان دەیانویست ده‌رفه‌تى ئه‌نجامدانى توندوتیژى و شكستپێهێنانى خۆپیشاندان و ناڕە‌زایه‌تیه‌كه بەدەستبهێنن و ڕێگه له‌به‌رفراوانى شه‌پۆله‌كه بگرن.\nبه‌ڵام له‌لایه‌ن ژماره‌یه‌ك هاووڵاتییەوە هەمان شەو چه‌ند گرته ڤیدیۆیه‌كى ئان وساتى خۆپیشاندانه‌كه بڵاو كرایه‌وه و به‌پێى ئه‌و دیمه‌نانه هه‌زاران خۆپیشانده‌ر ڕژاونه‌ته سه‌ر شه‌قامه‌كان و هێزه ئه‌منیه‌كانیش بۆ بڵاو پێكردن و گه‌مارۆدانیان گوله به‌كارده‌هێنن.\nهه‌ر به‌پێى ئه‌و گرته ڤیدیۆیانه‌ى كه دواتر له‌لایه‌ن چالاكوانانەوە بڵاوكرایەوە ، كاتێك هێزه ئه‌منیه‌كان ده‌یانه‌وێت گه‌مارۆ بخه‌نه سه‌ر خۆپیشانده‌ران، ده‌نگى چه‌ند ته‌قینه‌وه‌یه‌ك له بەشێک لە شارەکان دەبیسترێت.\nكوژاندنه‌وه‌ى هێڵه‌كانى كاره‌با و ئه‌نته‌رنێت\nبەگوێرەى ماڵپەڕى (نێت بلوكس ) كه تایبه‌ته به‌كاروبارى چاودێریكردنى چالاكییه ئه‌لیكترۆنیه‌كان ، له‌لایه‌ن چه‌ند كۆمپانیایه‌كى تایبه‌ت به‌ئەنته‌رنێت و په‌یوه‌ندیكردنى عێراقه‌وه هێڵەکانى ئەنتەرنێت فلتەر کراوە و له‌ئان و ساتى كۆت و به‌ندخستنه سه‌ر تۆڕە‌كان و كوژاندنه‌وه‌ى كاره‌بادا سه‌دان خۆپیشانده‌ر له‌لایه‌ن هێزه ئه‌منیه‌كانه‌وه به‌گازى فرمێسك ڕێژ و گوله برینداركران.\nهه‌ر بەگوێرەى ماڵپه‌ڕە‌كه، له‌لایه‌ن كۆمپانیا سه‌ره‌كیه‌كانى ئیرس لینك و ئاسیا سێڵ و زه‌ین چه‌ند خزمه‌تگوزاریه‌ك كه‌مكراوه‌ته‌وه و سانسۆریان خراوه‌ته سه‌ر.\nهه‌ر به‌پێى داتاكان ده‌ستڕاگه‌یه‌شتن به ئەنته‌رنێت و كاره‌با له‌عێراقدا به‌رێژه‌ى 70% دابه‌زیوه.\nڕێكخراوى لێبوردنى نێو ده‌وڵه‌تی لەبارەى راگرتنى تۆڕەکانى ئەنتەرنێت راگەیەندراوێکى بڵاوکردەوە و داواى لە ده‌سه‌ڵاتدارانى عێراق كرد كۆتایى به راگرتنى نایاسایى هێڵەکانى ئینته‌رنێت بهێنرێت و سه‌پاندنى قه‌ده‌غه‌ى هاتوچۆى زۆره‌ملێى سه‌ر هاوڵاتیانیش کۆتایى پێبهێنرێت.\nرێکخراوەکە  ئاماژه‌ى بۆ ئه‌وە كرد ناڕە‌زایه‌تى چه‌ندین كه‌سیان به‌ده‌ستگه‌یشتووه كه باس له‌وه ده‌كه‌ن له‌شاره‌كانى به‌غدا و به‌سڕە و نه‌جه‌ف و بابل له‌لایه‌ن هێزه ئه‌منیه‌كانه‌وه بۆمبى ده‌نگى و گوله له‌دژى خۆپیشانده‌ران به‌كارهێنراوه.\nبه‌پێى وته‌ى ژماره‌یه‌كیش له‌خۆپیشانده‌ر كه‌قسه‌یان بۆ ڕێكخراوه‌كه كردووه، شه‌پۆلى خۆپیشانده‌ران به‌هۆى به‌كارهێنانى بۆمبى ده‌نگى و گوله‌وه زیانی گیانیان به‌ركه‌وتووه ئه‌وه‌ش له‌كاتێكدایه به‌كارهێنانیان دژ بە خۆپیشاندەر و هاووڵاتیان قه‌ده‌غه‌یه.


ئه‌مڕۆ شه‌ممه ٢٤ی به‌فرانباری ٢٧١١ی، کۆنگره‌ی کۆمه‌ڵه‌ی کولتوری کوردی له لینشوپینگ به‌ڕێوه‌چوو!\nکۆنگره به چه‌ند وته‌یه‌کی سه‌رۆکی کۆمه‌ڵه‌که ده‌ستی به‌کاره‌کانی خۆی کرد، هاوکات لینژه‌یه‌ی به‌ڕێوبه‌ری کۆنگره که که له سێ که‌س پێکهاتبوون کۆنگره به‌ڕێوه‌چوو. له‌لایه لیژنه‌ی به‌ڕێوبه‌ری کۆنگره‌وه، ده‌سته‌ی به‌ڕێوبه‌ری کۆنگره‌ی سالی ٢٠١١ هه‌ڵوه‌شێندرایه‌وه. له دوای هه‌ڵوه‌شاندنه‌وه‌ی ده‌سته‌ی به‌ڕێوبه‌ری کۆنی کۆنگره، له‌لایه‌ن لیژنه‌ی به‌ڕێوبه‌ر داوا له به‌رپرسی ماڵی کرا که ڕاپۆرتی مالی ساڵی ٢٠١١ پێشکه‌ش به ئاماده‌بووانی کۆنگره بکات. دوا به‌دوای ئه‌وه‌ش ڕاپۆرتی کار و چالاکییه‌کانی کۆمه‌ڵه‌ی کولتوری کوردی خوێندرایه‌وه. دوای خوێندنه‌وه‌ی ڕاپۆرتی کار و چالاکییه‌کان، ڕێگه‌درا به ئه‌ندامان قسه‌ی خۆیان بکه‌ن و ڕه‌خنه بگرن، هه‌روه‌ها باس له کار و چالاکییه‌کان کرا، پرسیار ئاراسته‌ی به‌رپرسی ماڵی سه‌رۆکی کۆمه‌ڵه‌ی کوردی پێشووکرا. له کۆنگره‌دا داوا کرا که لیژنه‌یه‌ک پێکبهێنرێ بۆ لێکۆڵینه‌وه له‌سه‌ر برگه‌کانی ڕه‌شنووسی پێشنیارکراوی په‌یڕه و پرۆگرامی کۆمه‌ڵه‌ی کولتوری کوردی. دوای ڕاگه‌یاندنی پشوویه‌کی چه‌ند خوله‌کی ئه‌ندامانی نوێ بۆ ده‌سته‌ی به‌ڕێوبه‌ری کۆمه‌ڵه‌ی کولتوری هه‌ڵبژێردران. ئه‌و به‌ڕێزانه خواره‌وه هه‌ڵبژێردران بۆ ده‌سته‌ی به‌ڕێوبه‌ری کۆمه‌ڵه‌ی کولتوری کوردی. ١- به‌ڕێز دڵشاد پرونی ٢- به‌ڕێز وشیار تۆڤی ٣- به‌ڕێز حه‌سه‌ن تۆڤی! ٤- به‌ڕێز دڵشاد ئه‌لیاسی ٥- به‌ڕێز یاسین ئه‌لیاسی ٦- به‌ڕێز موحه‌مه‌د کوردی ٧- به‌ڕێز نه‌جات جیهاد ٨- به‌ڕێز عومه‌ر عبدالستار ٩- به‌ڕێز حامید ته‌ها ١٠- به‌ڕێز عمیاد موحه‌مه‌د دوا به دوای ته‌واوبوونی کۆنگره، ئه‌ندامانی کۆنگره مانه‌وه بۆ گێرانی شه‌وه ئاهه‌نگێک بۆ ئه‌ندامان.\nکۆمه‌ڵه‌ی کولتوری کوردی Kurdiska Kurluturföreningen / Kurdiska Riksförbundet


زانكۆی پۆلیته‌كنیكی سلێمانی تاجه گوڵینه‌ی ڕێزو وه‌فایان له‌سه‌ر مه‌زاری سه‌رۆك مام جه‌لال دانا – زانکۆی پۆلیتەکنیکی سلێمانی\nبه‌مه‌به‌ستی دوپاتكردنه‌وه‌ی خۆشه‌ویستی و ڕێز بۆ سه‌رۆك مام جه‌لال و ڕێبازه پیرۆزه‌كه‌ی ، سه‌رۆك و یاریده‌دران و مامۆستایان و فه‌رمانبه‌رانی زانكۆی پۆلیته‌كنیكی سلێمانی سه‌ردانی ده‌باشانیان كردو تاجه‌گوڵینه‌ی خۆیان له‌سه‌ر مه‌زاری سه‌رۆك مام جه‌لال دانا.\nسه‌رله‌به‌یانی ئه‌مڕۆ دووشه‌ممه 9 ی تشرینی یه‌كه‌می 2017 به‌ڕێزان پ.ی.د ئالان فه‌ره‌یدون علی ئه‌مین سه‌رۆكی زانكۆو پ.ی.د دانا احمد و پ.ی.د سۆران سعید و ژماره‌یه‌ك له ڕاگرانی كۆلێج و په‌یمانگاكانی سه‌ر به زانكۆی پۆلیته‌كنیكی سلێمانی و ژماره‌یه‌كی به‌رچاو له مامۆستایان و فه‌رمانبه‌ران، سه‌ردانی مه‌زاری پیرۆزی سه‌رۆك مام جه‌لالیان كرد له ده‌باشان و تاجه گوڵینه‌ی ڕێزو وه‌فایان به‌رامبه‌ر به هه‌وڵ و ماندوبوون و خه‌باتی بێ وچانی ئه‌و سه‌ركرده دانا و سوره‌تی فاتحه‌یان خوێند.\nله لێدوانێكیدا بۆ سایتی زانكۆی پۆلیته‌كنیكی سلێمانی به‌ڕێز پ.ی.د ئالان فه‌ره‌یدون علی ئه‌مین سه‌رۆكی زانكۆ ڕایگه‌یاند :\nئه‌مڕۆ هه‌موو زانكۆمان هاتوینه‌ته سه‌ر مه‌زاری سه‌ركرده‌یه‌كی گه‌وره‌و خۆنه‌ویستی گه‌لی كورد كه هه‌موو ژیانی خۆی بۆ خزمه‌تی شۆڕشی كورد و قه‌زیه‌كه‌ی خه‌رجكردوه، هه‌روه‌ها مامی گه‌وره جگه له‌هه‌موو كاره باش و ئه‌رێنییه‌كانی داكۆكیكارێكی سه‌رسه‌ختیش بوو به‌رامبه‌ر به بره‌و دان به خوێندن و فێركردن و به‌تایبه‌تیش بونیادنانی زانكۆو دام و ده‌زگاكانی خوێندنی باڵا له كوردستاندا.\nسه‌رۆكی زانكۆی پۆلیته‌كنیكی سلێمانی له درێژه‌ی لێدوانه‌كه‌یدا ووتی ئێمه خۆمان به خوێندكارو قه‌رزار باری مامی گه‌وره ده‌زانین و به‌وه‌ش قه‌رزه‌كه‌مان ده‌ده‌ینه‌وه كه درێژه پێده‌ری ڕێبازی مام بین و ووته‌و ئامۆژگارییه‌كانی وه‌ك وانه‌یه‌كی نوێ به‌كار بێنین بۆ داهاتوومان، وه به‌ناوی ئه‌نجومه‌نی زانكۆو گشت مامۆستایان و فه‌رمانبه‌ران و خوێندكارانی زانكۆوه دوباره پرسه‌و سه‌ره‌خۆشی ئاراسته‌ی خاتوو هێرۆ ابراهیم احمد و به‌ڕیزان كاك پاڤڵ و كاك قوباد تاڵه‌بانی و گشت هه‌ڤاڵانی یه‌كێتی نیشتمانی كوردستان كرد و به‌ڵێنیان نوێ كردوه كه ڕێبازی پیرۆزی مام به‌رنه‌ده‌ن و ئه‌و ئاوات و ئامانجانه‌ی كه نه‌خشه‌ی بۆ داڕشتبوون هه‌وڵ ده‌ده‌ین كه به‌جێ ی خۆی بگه‌یه‌نین.\nله‌كۆتاییدا به خوێندنی سه‌ره‌تی فاتحه ماڵئاواییان له خوالێخۆشبوو سه‌رۆك مام جه‌لال كرد.\nئەنجامی بەرایی دەرچووانی دكتۆرا، ماستەرو دبلۆمی باڵا، لەزانكۆی پۆلیتەكنیكی سلێمانی


عەرەبستانی سعودیە و خەونی سەربەخۆیی کوردستان.\nلەم رۆژەنەدا دوژمنایەتی لە نێوان دوو وڵاتی ئیسلامی گەورەو دەوڵەمەندو کۆنەپەرست و دوواکەوتوو (ئێران و عەربستانی سعودییە) بە ھۆی مەزھەب و دەمارگیری نەتەوەیی شیعەو سوننە گەیشتووەتە لوتکەو سەر ئێسقان و ھەردوولا لە رۆژنامەو رادیۆو تەلەفزیۆن و سەتەلایت و ھەموو بەشەکانی راگەیاندن و ماس میدیا ھێرش ئەکەنە سەر یەکترو ئەوەی سەیرە لاف و گەزافی مرۆڤدۆستی و دیمو‌کراسی لێئەدەن.\nھەر لەم رۆژانەدا ھەندێ کەس لەوانەی ماڵپەری کوردییان بۆ ئامادە کراوەو پارەی نووسین وەرئەگرن، خۆشحاڵن بە عەرەبستانی سعودییەو ، دەستێوەردانی لە خاکی کوردستان و، بە پشتبەستن بە ھاشەوھوشەی باڵیۆزو قونسڵ و راگەیاندنەکانی ئەو وڵاتە، دەستیانداوەتە نووسین و، بانگەشەی سەربەخۆیی کوردستان ئەکەن.\nپێگەی عەرەبستانی سعودیە لە ناوچەکەو جیھانیشدا زۆر گرنگەو، وڵاتێکی دوواکەوتوو داخراوەو، بەڵام بە ھۆی نەوت فرۆشتن بووەتە وڵاتێکی دەوڵەمەندو پێگەی بەناوبانگە لە  خەرجکردن وبەخشینی دۆلارو لە ئێستادا بۆ وڵاتانی شۆڤەنیست وتاقمە توندرەوو تیرۆریستەکان بۆ نموونە تورکیاو حەماس و دەوڵەتی ئیسلامی ( داعش) و ئەحرار ئەلشام و بەرەی نوسرە ( فتح الشام) و ئەنجومەنەکەی ئیستەنبوڵ و پێشتریش بۆ تاقمی قاعیدەی خوێنرێژو ئوسامە بن لادن و تالێبانی ئەفغانستان و بزوتنەوە ئیسلامییە رەنگاورەنگەکان سەلەفی و وھابی و جیھادی و... ھتد.\nدزین وفرۆشتنی نەوت و گەندەڵی بنەماڵەی ئال سعود کە خۆیان کردووە بە خاوەنی گشت خاک و سەرمایەو نەوت و دەسەڵات و، ھەرچی پۆستی شایستە ھەیە وەک : سەرۆک وەزیران و، وەزیری دەرەوەو ناوخۆو وبەرگری و، ئاژانسی ئەمن و ئاسایش لەو پەری گەندەڵیدایەو، زوربەی گەندەڵییەکان لە بواری نەوتدا بەدی ئەکرێن کە یەک لە سەر چواری نەوتی دونیایەو لە ژێر رکێفی بنە ماڵەی شا سەلمانی خەڵەفاو نەزانە.\nئەتوانین بڵێن ئەم بنەماڵە گەندەڵە سەرپەرشتی کێڵگە نەوتییەکان ئەکات و، بووەتە پاسەوانی بەرژەوەندی ئابووری ئەمریکاو وڵاتانی رۆژئاواو، گەڵی عەرەبستانی سعودی لە زۆر رووەوە فەرامۆش کراوەو، نەوتەکەیان لە خزمەتی بێگانەیەو بووەتە بەڵا بەسەریانەوە.\nھەندێ لە نووسەران دڵخۆشن کاتێک راوێژکاری شای پێشووی سعودییە (ئەنوەر عیشقی) باس لە مافی سەربەخۆیی کوردستان ئەکات و، وەک رێوییەکی فێڵبازو لە ژێرلێوەوە ئەڵێت: پشتیوانی لەسەربەخۆیی کوردستان ئەکەین و، ھەر زوو خۆی بەدرۆ ئەخاتەوەو ئەڵێت : ئێمە لەسیاسەتی دەرەوە باس لە یەکپارچەیی خاکی عێراق ئەکەین و، لێرەدا پێویستە ئەو نووسەرانە ھەڵوەستەیەک بکەن و بزانن کە وڵاتێکی عەرەبی کۆنەپەرست وەک عەرەبستانی سعودی قەت لە گەڵ مافێکی رەوای گەلەمان یەکناگرنەوە.\nعەرەبستانی سعودی لە ژێر دروشمی ئیسلام و، ئاڵای ئەڵلاھو ئەکبەر بزوتنەوە توندرەوەکان بڵاو ئەکاتەوەو، رەخنە لە ھەڵوێستی وڵاتانی رۆژئاوا بەگشتی و، ئەمریکا بە تایبەتی ئەگرێت و، لەم بارەیەوە ھێلاری کلێنتۆن پاڵێوراوی دیموکراتەکان بۆ سەرۆکایەتی ئەمریکا لە وتارێکدا وتی: کاتی ئەوە ھاتووە بەر لە سعودییەکان و قەتەرییەکان و کوێتییەکان و، کەسانی تر لە وڵاتەکانیان بگێرێت بۆ ئەوەی چیتر پارە نەدەن بە رێکخراوەکانی توندوتیژی و، پشتگیری لە قوتابخانەو مزگەوتەکانی توندوتیژی نەکەن، کە پاڵ بە ژمارەیەکی گەورەی گەنجان ئەدات لە سەر رێی توندوتیژی لە جیھاندا خۆیان بنوێنن.\nلە شەستەکانی سەدەی رابردوو عەرەبستانی سعودییە کەوتە یارمەتیدانی توندرەوەکان دژ بە بیروباوەری جەمال عەبدولناێر و ئایدلوژیای سۆسیالیوم و شیوعییەت و، سعودییەکان وتوویانەو ئێستاش ئەیڵێنەوە: ئیسلامێتی رێگایەکی بەسوودە گەر بتەوێت لە بوارێکی فراواندا بەکاری بێنێت و، لێرەدا شایانی باسە سەرۆکی ئەمریکا باراک ئۆباما لە چاوپێکەوتنێکی رۆژنامەوانیدا راشکاوانە وتی: عەرەبستانی سعودی بە ئاشکرا توندوتیژی لە جیھاندا بڵاو ئەکاتەوەو، رووی ئیسلام ناشیرین ئەکات.\nعەرەبستانی سعودییە بەوە ناوەستێت تەنھا خەرجی توندرەو تیرۆریستان دابین بکات، بەڵکو ئەم بیرە توندرەوە ( وھابییە) لە رێی مزگەوت و قوتابخانەکانی جیھان بڵاو ئەکاتەوەو. بۆیە لاپەرەی وڵاتی عەرەبستانی سعودییە لە بواری مافەکانی مرۆڤ پرە لە کارەسات و، بێ وێنەیە لە جیھاندا وەک: سەرپەراندن و، بێبەشکردنی ئافرەتان لە ھەموو مافەکانی.\nلە رووی جوگرافیاوە عەرەبستانی سعودییە نزیکە لە تەنگەی ھورمزو تەنگەی باب ئەلمەندەب و کەنالی سوئیس و، ئەم شوێنە زۆر گرنگە بۆ ئەمریکا کە ھەمیشە لە ھەوڵی زامنکردنی رێگای گواستنەوەی نەوتەو، لە ساڵانی پێشوودا رێگابرین لەوەی بیرو نفوزی شیوعییەت پەرەبسێنێت و، ھاوکات عەرەبستانی سعودییە بوو بوو بە بنکەیەکی ئابووری ئەمریکاو، شان بە شانی ئێران کە بنکەی سەربازی ئەمریکا بوو.\nئەو قۆناغە، قۆناغی ئاڵتونی ئەمریکا بوو، چونکە عەرەبستانی سعودییە لە گەڵ ئێران ھاوپەیمان بوون بۆ بەربەرەکانی شیوعییەت و، لە پاش شۆرشەکەی میسرو ھاتنی جەمال عەبدولناێرو، بڵاوبوونەوەی بیری نەتەوایەتی عەرەب، میسر بوو بە رکابەری بەھێزی عەرەبستانی سعودییە.\nسامر ئەلسەھبان باڵیۆزی عەرەبستانی سعودییە لە عێراق لە چاوپێکەوتنێکیدا لەگەڵ ڕۆژنامەی الشرق الاوسگ پشتگیریی تیرۆریستە سعوودییە زیندانیکراوەکانی ناو عێراقی کردو، داوای لە حکومەتی عێراق ئەکات ئەو تیرۆریستە سعوودییانەی لە بەندیخانەکانی عێراقدان بە شێوەیەکی دادپەروەرانە دادگایی بکرێن و، ھەروەھا لە بەشێکی تری گفتوگۆکەیدا داوا ئەکات مافی مرۆڤ بۆ ئەو تیرۆریستە زیندانیکراوانە پارێزراو بێ.\nرێکخراوی ھومان رایتس رەخنە لە دەسەڵاتی پیاوان بۆ سەر ژنان ئەگرێت و، تا ئێستا ژنان مافیان پارێزراونییە و، ھیچ ژنێک بەبێ فەرمانی پیاوەکەی ناتوانێت گەشتێک بۆ دەرەوەی وڵات بکات یان لە جێگایەک ئیش بدۆزێتەو کار بکات و، ئافرەتێک لە تەمەنی ٦٢ ساڵ ئەڵێت ھەست بە شەرمەزاری ئەکەم چونکە بەبێ مۆڵەتی کورەکەم ناتوانم بچمە دەرەوە، من ئەوم گەورە کرد بەڵام ئەو خاوەنی منە.\nرێبازی عەرەبستانی سعودییە بە پێی "" دەستەی گەورە زانایان "" لە سەر شەریعەتی ئیسلامەو، ھەموو مافێکی دەستبەرکردووەوەو، بنچینەکانی دادپەروەری و ئازادییەکانی چەسپاندووەو، لەم رووەوە ئەمینداری گشتی دەستەی زانایان شیخ فەھد سەعد ئەلماجد ئەڵێت: شانشینی عەرەبستانی سعودییە وڵاتی ھەردوو ( حەرەمی شەریفە) و لانکی پەیام و دەستپێکی ئیسلامەو مافی مرۆڤ و کەرامەتی ئەپارێزێت.\nبۆ وەڵامی ئەو "" گەورە زانایانە "" درۆزنانە رێکخراوەکانی مافی مرۆڤ و ئەوانەی بەرگری لە ئازادییەکان ئەکەن ئەڵێن: عەرەبستانی سعودییە پێشەنگە لە پێشێلکردنی مافی مرۆڤ و ئازادییەکان و، ئەمە راستییەکی حاشاھەڵنگرەو، ھەر لە مێژەوە لە ساڵی ١٩٢٧ وە لە سەر دەستی شا عەبدولعەزیز تا ئێستا پەیرەو ئەکرێت و، ئەم وڵاتە خۆی لە قەرەی ٣٠ ملیۆن کەس ئەدات و، ساڵانە ٦٠٠ ملیار دۆلار ئەچێتە سەر گەنجینەی وڵات، بەڵام خەڵکێکی زۆر ھەژارو برسی بەدی ئەکرێن.\nھیچ کاتێک شا بە تەنگی ھاوڵاتیان نایەت و، تەنھا بۆ بنەماڵە کار ئەکات و، ھەرچەندە باس لە کۆمەڵگەیەکی دوور لە گەندەڵی و دەمارگیری ئەکرێت، بەڵام عەرەبستلنی سعودییە بووەتە وڵاتێکی دوواکەوتوو، باری ئاسایشی بەرەو خەراپە مل ئەنێت و، تاقمێک خۆیان کردووە بە زاناو موفتی و، ئەم موفتییانە بە ئارەزووی شاو بنەماڵەی شا فتوای - دەستبرین و، چاو ھەڵکۆڵین و دەرکردن و، لێدانی جەڵدە (ھەر مرۆڤێک تاوانبار بکرێت) بە کردەوەیەک جەستەی ئەخەنە بەر لێدانی قایش و سوندە (ئەوەش موفتی بریار ئەدات چەند جەڵدەی لێ بدرێت).\nبە پێی رێکخراوی فریدۆم کە تایبەتە بە لێکۆڵینەوە دەربارەی دیموکراتییەت و ئازادی سیاسی عەرەبستانی سعودییەو تورکیا لە ریزی خراپترین وڵاتانی جیھانن، لە پێشێلکردن و سەرکوتکردنی ماف و ئازادییەکانی مرۆڤ و، کەس ناتوانێت دەنگ بەرز بکاتەوە یەکسەر راپێچی ئەکەن ولە پاش سوکایەتی و لێدان تووری ئەدەنە زیندانەوە.\nچالاکەوان و ئافرەتانی ئەکتیڤ لە بەرگری لە مافی ژنان، ئاماژە بەوە ئەکەن رژێمی عەرەبستانی سعودییە دوواکەوتووەو، ئافرەت ھیچ ئازادییەکی نییەو، ئەم وڵاتە یەکەمێن وڵاتە ئافرەت بۆی نییە ئۆتۆمبێل واژو بکات.\nلەناو بنەماڵەی شا سەلمان باڵ باڵێنەو زورانێک لە نێوانیاندا بەرێوە ئەچێت و، ئەمریکا چاودێری ئەو بارودۆخە ئەکات و، وایداناوە بەم زووانە شازادە محەمەد سەلمان ئەبێتە شای عەرەبستانی سعودی چونکە شا سەلمان و، جێگرەکەی شازادە محەمەد نایف نەخۆشن و توانایان نەماوەو، بۆیە ئەمریکا بانگھێشتی محەمەد سەلمانیان کردو سەردانی ئەمریکای کرد لە پێناو ناسینی لە نزیکەوەو، وردەکاری و زانیاری لە سەر ژیانی.\nلە ئایندەیەکی نزیکدا زۆرانی ئێران و شیعەکان و، عەرەبستانی سعودییەو سوننەکان ئەبێنێن و، ھەردوولا ئەیانەوێت لە کوردستان نزیک ببنەوەو، کوردستان راپێچی جەنگ بکەن، بۆیە پێویستە ئێمەو، ئەو نووسەرە بەرێزانە بانگەشەی سەربەخۆیی کوردستان ئەکەن لە گەڵ گەلە قارەمانەکەمان و پێشمەرگە ئازاو خۆراگرەکانی سەنگەر دژ بە دەوڵەتی ئیسلامی (داعش) داوا بکەین لە ئاگری ئێران و عەرەبستانی سعودییە دوور بکەوینەوەو، قەت دڵخۆش نەبێن وڵاتێکی کۆنەپەرست و دوواکەوتوو سەربەخۆیی بێنێتەدی.


ئەفسەرێكی وەزارەتی پێشمەرگە دەبێتە باڵیۆزی ئاشتی نێودەوڵەتی - تۆڕی میدیایی خەڵک\nئەفسەرێكی وەزارەتی پێشمەرگە دەبێتە باڵیۆزی ئاشتی نێودەوڵەتی\nهەواڵ بڵاوکراوەتەوە: 12/01/2021\nئەنجومەنی نێودەوڵەتی ئاشتی و بەرگری لە مافەكانی مرۆڤ ئەفسەرێكی پلە باڵای وەزارەتی پێشمەرگە وەكو باڵیۆزی نێودەوڵەتی ئاشتی بۆ ساڵی 2021 لەسەر ئاستی جیهان دیاریكرد.\nبەپێی ڕاگەیەنراوێكی وەزارەتی پێشمەرگەی هەرێم، عەمید ساڵح مەولود گەردی، كە ئەفسەری هەماهەنگیە لە نێوان وەزارەتی پێشمەرگە و سەرۆكایەتی هەرێمی كوردستان و سەرۆكایەتی ئەنجومەنی وەزیران، لەلایەن ئەنجومەنی نێودەوڵەتی ئاشتی و بەرگری لە مافەكانی مرۆڤ وەكو باڵیۆزی نێودەوڵەتی ئاشتی بۆ ساڵی 2021 لەسەر ئاستی جیهان دیاریكرد.\nئاماژەی بەوەشكردووە، عەمید ساڵح مەولود گەردی بەهۆی هەڵوێستی خەباتگێڕییەوە خانەوادەكەیان لەلایەن ڕژێمی بەعسەوە زیندانی كرابوون، بۆیە لە ساڵی 1962 لە گرتوخانەی (قشڵە)ی هەولێر لە دایكبووە، ساڵانێكە لە ڕیزەكانی پێشمەرگه خزمەت بە گەل و نیشتیمانەكەی دەكات.\nعەمید ساڵح ، پاش ئەوەی بەشداری لە كۆنگرەی ئاشتی نێودەوڵەتی لە ساڵی 2020 دەكات و دوای پێشكەشكردنی بابەتێك دەربارەی كۆمەڵكوژی ڕەگەزی و ئاینی لەو كۆنگرەیەدا، دەبێتە جێگەی سەرنجی ئەندامانی سەرپەرشتیاری كۆنگرەكە و دواتر وەك باڵیۆزی نێودەوڵەتی ئاشتی لە سەر ئاستی جیهان بۆ ساڵی 2021 دیاریكرا.\nوەزارەتی پێشمەرگە ڕاشیگەیاندووە، ئەوە دەسكەوتێكی مەعنەوی و یاساییە بۆ پێشمەرگەی كوردستان و كەسایەتی ئەم ئەفسەرە‌ی وەزارەتەكەیان.\nئەنجوومەنی نێودەوڵەتی ئاشتی\nنەتەوە یەكگرتووەكان: ئازادی لە هەرێمی كوردستان لەبەرتەسكبوونەوەدایە\nخەڵك- ڕاپۆرتێكی نەتەوە یەكگرتووەكان ئاماژە بە بەرتەسكبوونەوەی زیاتری ئازادی ڕادەربڕین دەكات لە هەرێمی كوردستان و دەڵێت، ئەوانەی ڕەخنە لە دەسەڵات…\nوەزارەتی پێشمەرگە؛ لە بارەی دابینكردنی ڤاكیسی بۆ لیواكان ڕوونكردنەوەیەك بڵاودەكاتەوە\nخەڵك بەڕێوەبەری كاروباری پزیشكی وەزارەتی پێشمەرگە ڕایدەگەیەنێت، داوامان لە هاوپەیمانان كردووە بۆئەوەی ڤاكسین دابین بكەن بۆ هێزەكانی پێشمەرگە،…\nمووچەی لیواكان دابەشدەكرێت و لیوایەك بێ بەش دەكرێت\nخەڵك سەرچاوەیەك لەلیوای 12ی وەزارەتی پێشمەرگە رایدەگەیەنێت، نزیكەی 62 ڕۆژە مووچەمان وەرنەگرتووە و ئەمڕۆ تەنها یەك مووچە دەدەنە پێشمەرگەی لیواكەمان…\nسەرۆك ئەركان؛لەبارەی جوڵەپێكردنی پێشمەگەوە هاتەدەنگ\nخەڵك- سەرۆكی ئەركانی هێزی پێشمەرگەی كوردستان ڕایدەگەیەنێت، جووڵە پێكردنی پێشمەرگە بەرەو مەخموور، لەبەر مەترسییەكانی داعشە لەو ناوچەیە تیرۆرستان…\nڤیدیۆی شوێنی هێرشەكەی سەر پێشمەرگە بڵاوكرایەوە\n05 حوزەیران 2021 2.50 pm\nخەڵك- لە هێرشێكدا بۆ سەر هێزەكانی پێشمەرگە لە چیای باتیفا بەرەبەیانی ئەمڕۆ ژمارەیەك پێشمەرگە شەهید و بریندار…\nبڕیار لە پێدانی مووچەی لیواكانی وەزارەتی پێشمەرگە دەدرێت\n27 ئازار 2021 1.00 pm\nخەڵك- جێگری سەرۆك ئەركان بۆ ئۆپەراسیۆنەكان لە وەزارەتی پێشمەرگە ڕایدەگەیەنێت، داوامان لە حكومەت كردووە مووچەیەك…\nوەزارەتی پێشمەرگە لەسەر هێرشی ئەمشەوی داعش ڕاگەیەنراوێكی بڵاوكردەوە\n01 مارس 2021 9.53 am\nخەڵك- وەزارەتی پێشمەرگەی حكومەتی هەرێم سەبارەت بە هێرشیی ئەمشەوی چەكدارانی داعش لە میحوەری پردێ ئاشكرای دەكات،…


نامه بۆ كه‌سوكار….لێنین – Denegkan\nنامه بۆ كه‌سوكار….لێنین\nڤلادیمیر ئیلیچ ئۆلیانۆڤ (لێنین)\n"نامه بۆ كه‌سوكار"\nوه‌رگێڕانی له ئه‌ڵمانییه‌وه: زاریا شێخانۆڤه\nبه‌شێكی كورت له پێشه‌كیی "ماریا ئۆلیانۆڤه"ی خوشکی "لێنین" بۆ سه‌رجه‌می نامه‌كانی لێنین به ناونیشانی:\n(نامه بۆ كه‌سوكار/ 1893_ 1922)\nئه‌م نامانه‌ی كه لێره‌دا بڵاو ده‌كرێنه‌وه، بریتین له‌و نامانه‌ی كه ڤلادیمیر ئیلیچ، بۆ دایكی (ماریا ئه‌لێكساندرۆڤنه) و خوشكه‌كه‌ی (ماریا ئیلیچنه) نووسیویه‌تی. ئه‌مه‌ش ساڵه‌كانی 1894 تاوه‌کوو ساڵه‌كانی 1917٭ده‌گرێته خۆی، كه سه‌ره‌تای یه‌كه‌م ساڵه‌كانی هه‌ڵسووڕانی شۆڕشگێڕانه‌ی ئه‌و تا گه‌ڕانه‌وه‌ی بۆ ڕووسیا له دوای شۆڕشی فۆریه‌وه ده‌خایه‌نێ……\nPrevious ئه‌وانه‌ی دۆستی خه‌ڵکی ئێرانن کێن ؟!\nNext سه‌رکرده‌کانی کورد هاوڵاتی ئه‌وروپان


5/13/2020 7:03:57 PM 108 جار خوێندراوه‌ته‌وه\nدیرۆکی گەلان بەئاستی جیا جیا، شۆڕش و ڕاپەڕین و قوربانیدانی تێدایە،شەڕی کورت خایەن و درێژ خایەنیش بەدیدەکرێت، بەڵام ئەوەی لە مێژوی دوور و نزیکی کورد و کوردستاندا دەیبینین ئەوەیە، بەبەرزی باڵای دیرۆکمان ڕاپەڕین ، شۆڕش ، شەهید و قوربانیمان هەیە، لەئێستاشدا هەر لە قۆناغی شۆڕشی ڕزگاری نیشتمانیداین،گەرچی تاڕادەیەک حاڵی باشوری کوردستان باشترە و ئاسۆی ئومێدیش لەسەر کەلی خۆر ئاواش دەدرەوشێتەوە، باکور و خۆر هەڵاتیش بە ئاست و شێوازی جیاوازتر لەبەرخودان و شۆڕش بەردەوامن، لەسەردەمێکدا کە زۆربەی هەرەزۆری میللەتانی دوونیا بە تەواوی خواست و خولیاو ئامانجەکانیان شادبوون، پێم وابێت میللەتێک لەم سەر زەمینەدا نادۆزینەوە بە ئەندازەی کورد قوربانی دابێت لە پێناوی ئامانجە نەتەوەیی و ئینسانیەکانیدا، کەچی ڕۆژ بەڕۆژ لەگەڵ سستەم و دەوڵەت و شێوازێکی دیکەی دووژمنکاری ڕوبەڕو دەبینەوە، لەگەڵ ئەوەی ئێمە نەک گەلێکی داگیرکەر نەبوینەو هەرگیزیش تەماحمان لە بستێک خاکی گەلانیتردا نەبووە.\nنوکە یادی ڕاپەڕینە جەماوەریەکەی شاری سەید سادق دەکەینەوە،ئەوڕاپەڕینەی کە بەڕێبەرایەتی ڕێکخستنەکانی یەکێتیی نیشتمانیی کوردستان و پشتیوانی هێزی پێشمەرگەی کوردستان ،جەماوەری خۆڕاگری ئەمشارە ڕژانەسەرجادەوشەقامەکان و توڕەیی خۆیان بۆ دەسەڵاتی داپڵۆسێنەری بەعس وەدەرخست، گەرچی بەداخەوە لەو ڕاپەڕینە جەماوەریەدا چەند شەهیدو بریندارهەبوون، حکومەتی بەعسی ڕەفتار فاشی وەک پیشەی هەمیشەییان بەلولەی تفەنگەکانیان وەڵامی داخوازی ڕەوای خەڵکی بەشەرەفی ڕاپەڕیویاندایەوە ،درود بۆ ڕۆحی بەرزە فڕی سەرجەم شەهیدان وسڵاو ڕێز و وەفا بۆ تەواوی بەشداربوانی ڕاپەڕینی ساڵی ١٩٨٧ ی سەید سادق و هەڵبەجە وهەورامان.\nئەم دەڤەرەوە وەک چۆن لە ڕابردوودا لانکەی شۆڕش و ڕاپەڕینەکان بووە و شەرەفی یەکەم مەفرەزەی سەرەتایی شۆڕشی نوێی گەلەکەمان بەڕێبەرایەتی یەکێتیی نیشتمانیی کوردستان و یەکەم تەقەی هەڵگیرساندنەوەی ئەم شۆڕشە و یەکەم شەهیدی ئەم شۆڕشە بەشارەزوور بڕاوە،بەدڵنیایش لە شۆڕشی شێخی نەمر مەلیکی کوردستان شێخ مەحمودی حەفید ،دەستە چەکدارەکان و سوارچاکەکانی شارەزوور لە ڕیزی پیشەوەدابوون،مەعلومی هەموو لایەکیشە لە شۆڕشی ئەیلولدا شارەزووریەکیان ڕۆڵی بەرچاوو کاریگەریان هەبووە، لە شەڕی پاراستنی خاک و خەڵکی کوردستان لە تیرۆرستە مەرگ دۆستەکانی ( دەوڵەتی ئیسلامی لە عێراق و شام(داعش)) هاوشانی خوشک و براکانیان، شارەزووریەکان لە ڕیزی پێشی پێشەوەی ئەم جەنگەدابوون و ژمارەیەکی زۆریش شەهید و بریندار وەک باقی ناوچەکانی دیکەی کوردستان بە نسیبی ئەم دەڤەرەبووە و لاپەڕەکانی مێژومان پرشنگدار تردەکەن، ئەڵبەتە لە بواری ڕوناكبیری و هونەری و بواری کللتوریدا لانکەی بیری نوێ خوازیبووە، بۆیە جێی خۆیەتی لەم قۆناغەشدا گەشەی زیاتر بەسەرجەم بوارەکان بدرێت.\nئەوەی بۆ کورد لەم دەمەدا گرنگە یەکخستنی خیتابی سیاسی خۆی و ڕێکخستنەوەی نێوماڵی خۆی و تەجاوزکردنی عەقڵیەتی پاوانکاری سیاسی و ئیداری و ئابوری و سەربازی لەم هەرێمەدا، دامەزراوەشەرعیەکانی هەرێم بخرێنەوە سەرشاڕیی فەرمی خۆیان و پلانی ورد وستراتیژی بۆ کۆی گۆڕانکاریەکان دابڕێژرێت،\nئەوەشی پێویستە لەم ساڵیادەدا بووترێت ئەوەیە ، حکومەتی هەرێمی کوردستان و دامو دەزگاکانی بەجدیتر ئاوڕ لەدەڤەری شارەزوور بداتەوە، چ وەک ناوەندێکی گرنگی کشتوکاڵی، چ وەک نێوەندێکی بازرگانی و مەرزی لەگەڵ وڵاتی ئێراندا، کۆششی زیاتر بکرێت بۆ قەرەبووکردنەوەی زیانلێکەوتوانی ئەم دەڤەرە لەلایان دەوڵەتی فیدراڵی عێراقەوە، وەک میراتگری سستمی پێشوو، گرنگی بەژێرخان و سەرخان ناوچەکەبدرێت ،بەوردی خوێندنەوە بۆ دیمۆگرافیا و پێکهاتەی ناوچەکەبکرێت، لەلایەنی ڕوناکبیری و هونەریەوە کاری زۆر زیاتر بکرێت ،هەوڵی ئەوەبدرێت هاوشانی ئەو کۆلیژەی لەشارەکەداکراوەتەوە کۆلێژی هونەریش بکرێتەوە ، لەپێناوی کرانەوەی زیاتر و بایەخدان بەو وزە وتوانایانەی کەلەدەڤەرەکەداهەیە.\nلە ساڵیادی ڕاپەڕینە جەماوەریەکەی شارەزوورو هەڵەبجە و هەوراماندا ،هیواخوازین دەستی خزمەت گوزاری و ئاوەدانکردنەوە ،باشتر بەدەڤەرەکەڕابگات، ئومێد دەكەین یادی ئەم ڕاپەڕینە لە ساڵانی ئایندەدا لە کەشێکی پڕئاشتی وخۆشگوزەرانی و ئاسایشدا بکەینەوە.


نیشتمانه باڵداره‌كان – Takalami | تكلمي\nده ق: نه‌ژاد عزیز سورمێ//\nئاگات له‌و ده‌نگانه بێ به ماندوویه‌تی دێن!\nئه‌و زیندانانه‌ت له‌بیر بێ خۆمان دروستمان كردنه‌وه!\nئه‌و ئاسۆیه‌ت بێته‌وه به‌رچاو\nهه‌موو له هه‌مووی به‌خشش بوو..!\nچیرۆكی نیشتمانه باڵداره‌كان\nلێره‌وه ده‌ستی پێ كرد:\nخاك تووڕ درابوو\nله شه‌ڕ و\nخولیای خه‌مهێنه‌ر و\nله ئاره‌زوویه‌كی ئه‌فسووناویدا خه‌مڵیوه،\nبه‌سه‌ر دارستانی دڕنداندا ده‌بارێ..\nسێبه‌ری دره‌ختی كه‌ناران\nئاوی لێ كه‌سك ده‌نوێنێ..\nپیاسه به شۆسته و شه‌قامه وه‌همییه‌كانی ده‌كا.\nله‌به‌ر شه‌ڕ و\nزه‌نگی بێزاری باڵیان گرتووه،\nنه مزگه‌وتیان تێدایه\nنه دێر و كه‌نیسه و\nنه هیچ په‌رستگایه‌ك..\nسێویان به تاڤگاندا دێنه خوار..\nبه كووچه و كۆڵانان دێ و ده‌چێ،\nده‌نگی سمی ئه‌سپه‌كانیان\nله بزاڤی ڕۆژانه‌ی\nبه‌رد و چه‌وی\nڕووبار و زێیان ده‌چێ.\nپه‌لكه‌گیا له‌و نیشتمانانه‌دا\nهه‌ر ده‌مه‌ی به ڕه‌نگێ ده‌رده‌كه‌ون.\nدانیشتوانیان غه‌مگینیش بن،\nشیرینی له ژاڵه\nشادی له خه‌م هه‌ڵده‌هێنجن..\nمردووه‌كانیان ده‌خه‌نه‌وه سه‌ر زه‌وی.\nمۆسیقایان به ڕیتمی فڕینیانه..\nباسی مه‌ستی و\nپه‌سنی هه‌وای خوا و\nئاسمانی فراوان و فره‌چین ده‌كا.\nله‌گه‌ڵ مێژووی هه‌ڵۆ و\nقوتابخانه و نه‌خۆشخانه له‌و نیشتمانانه‌دا\nله میوانخانه‌كانی خواوه‌ند ده‌چن..\nله‌ئیكسیری وردبوونه‌وه و\nكوانووی ڕوونبینی و پۆشته‌كردنی باو\nماكی گه‌وهه‌رناسی و\nمژده‌ی مه‌رگی له‌خۆنووسان فێر ده‌بن..\nله كۆیله‌یی و پێناوی و گومڕایی زه‌وی..\nله ڕه‌نگی كازیوه و\nتریفه‌ی نیوه‌شه‌وانی مانگ و\nبه ده‌گمه‌ن شه‌ڕیان تێدا ده‌بێ\nشه‌ڕ له‌و نیشتمانانه‌دا\nنیشتمانه وه‌ستاوه بۆگه‌نه‌كانی\nسه‌ر زه‌وی نییه..\nبڵاوكردنه‌وه‌ی ئۆكسجین و\nفه‌نتازیای ئاواز و\nهه‌نیه و گۆنای دره‌وشاوه‌یه..\nژنان له‌و نیشتمانانه‌دا\nبه‌زه‌رده‌ی به‌یانی و\nنه‌شئه‌ی خه‌ون و\nسۆمای سروه و\nسێبه‌ری پاكیزه‌كانی چیا\nخۆیان جوان ده‌كه‌ن.\nله خه‌نده دڵگیرتره..\nئاژه‌ڵی دڕنده‌ی لێ نییه،\nهه‌موو ئاژه‌ڵه‌كانی دۆستی مرۆڤن\nهه‌موو مرۆڤ دۆستی ئاژه‌ڵ.\nپێوه‌ندی له‌و نیشتمانانه‌دا:\nهه‌موو به‌رپرسیاره له هه‌موو..\nپاشا له‌و نیشتمانانه‌دا\nله كرێكاری كارگه‌كان ماندووتره\nباڵی فڕین، فڕینی نیشتمان\nبه شنه‌بای تۆقه‌ڵانانیان\nخۆیان فێنك ده‌كه‌نه‌وه.\nنه‌وت و گاز وكانزای لێ نییه\nچرا و گڵۆپ و سۆپاكانیان\nبه شیعر و مۆسیقا كار ده‌كه‌ن\nماڵێك له مانگێكدا\nچه‌ند كۆپله‌یێ شیعر و\nچه‌ند پارچه مۆسیقایه‌كی به‌سه.\nشیعر و مۆسیقا\nله ئاسمانی هه‌ره به‌رزه‌وه\nبه‌سه‌ر كۆشكی پاشادا ده‌بارێ\nئه‌ویش به یه‌كسانی\nبه‌سه‌ر هاونیشتمانیانی دابه‌ش ده‌كا.\nشاعیران له نیشتمانه باڵداره‌كان\nئیره‌یی به شیعری\nئه‌وان جیاواز ده‌نووسن..\nڕۆژنامه و ڕادیۆ و\nته‌له‌فزیۆن و ئینته‌رنێتیان نییه،\nخۆیان باڵیان هه‌یه ده‌فڕن..\nیه‌ك زمانیان هه‌یه\nهه‌موویان به‌و زمانه قسه ده‌كه‌ن و ده‌نووسن.\nتاكه گرفتی نیشتمانه باڵداره‌كان\nهه‌ڵم و دووكه‌ڵ و\nنیفاق و دووڕوویی و\nهه‌وای پیسی زه‌وییه\nزۆر جار ناچاریان ده‌كا\nبه‌رز و به‌رزتر ببنه‌وه.


ناوخۆیی | ئاژانس | Page 34\nد.عەلی قەرەداغی* تایبەت بۆ ئاژانس دەینووسێت به‌شی یه‌كه‌م ئیسلام ئایینی سۆز و به‌زه‌یی و لێبوورده‌ییه، له هه...\nخالد سلێمان ترسێک هەیە لە سۆشیاڵ-میدیا کەس باسی ناکات، ئەویش وەک ڕۆژنامەنووس سۆران عەلی ناوی ناوە، ترسە لە فاک...\nوەلید عومەر نەورۆز بۆ كورد تەنیا جەژنێكی زەمینی نییە، بەڵكو شتێك لە پاشماوەی ئاسمانییشی تیایە. وەك بڵێی ڕیشە و...\nشێرزاد ئێزدی له كاتێكدا كه پارێزگای سلێمانی و كوردستان به گشتی یادی 28 ساڵه‌ی ڕاپه‌ڕینه جه‌ماوه...\nشیروان حامد مۆدێلی هاووڵاتی و مۆدێلی بیركردنەوە بە قووڵی گرێدراون بە سیستمی سیاسیی دەوڵەتەوە. بە مانایەكی تر،...\nعومه‌ر عه‌لی محه‌مه‌د هه‌ڵبه‌ته فه‌زڵی ڕاپه‌رین هێجگار زۆرە كه له یه‌كه‌م هه‌نگاویدا ته‌واوی داموده‌زگا سه...\nعەتا كەریم حوكمڕانێتی كاتێك دەكرێت، كە حكومەت هەبێت، كە حكومەتیش هەبوو، پێویستیی بە كاراكتەرە سەرەكییەكانی حكو...\non: شوبات 28, 2018 In: ئاڵنگاریی, بیروڕا, ناوخۆییNo Comments\nعەتا کەریم هه‌رێمی كوردستان، له‌ژێر چاودێرییه‌كی وردی ڕێكخراو و ناوه‌نده نێوده‌وڵه‌تییه‌كاندایه، به‌تایبه‌ت ئه‌وانه‌ی له بواری به‌رگری له مافه‌كانی مرۆڤ و ئازادی و دیموكراسی و ژناندا كار...\tRead more\nئاراس حەسەن پارتی دیموكراتی كوردستان، كێشه‌یه‌كی گه‌وره‌ی له‌گه‌ڵ پڕۆسه‌ی دیموكراسیدا هه‌یه. هه‌ر به ته‌بیعه‌ت له‌گه‌ڵ ئه‌وه‌دا نییه هیچ حزبێك كۆنگره‌ی ناوخۆیی ببه‌ستێت، نوێ بێته‌وه و له...\tRead more\nشیروان حامد له هه‌موو سیستمێكی سیاسیدا كاتێك مه‌سه‌له‌ی هه‌ڵبژاردن دێته پێشه‌وه سێ خاڵی سه‌ره‌كی ڕۆڵی یه‌كلاكه‌ره‌وه‌یان هه‌یه له هه‌ڵبژاردنی هه‌ر كاندیدێك كاتێك بیه‌وێت نوێنه‌راتی حزبه...\tRead more\nد.ئومێد ڕەفیق بۆ ئەوەى حزبى سیاسى خۆى نوێ بکاتەوە، بەوە نابێت سەرکردەکانى گەنجن یان پیر، ڕاستە تەمەنى بایەلۆژى بۆ بەردەوامى هەر حزبێک یەکێکە لە پێوەرەکانى بەکارخستنى ئەندام لە حزبى سیاسیدا،...\tRead more\nعەتا کەریم ئه‌وه‌ی له عه‌فرین ڕوو ده‌دات، جیا له به‌ریه‌ككه‌وتنی به‌رژه‌وه‌ندیی و پاوانخوازیی و زیندووكردنه‌وه‌ی خه‌ونی سوڵتانییانه‌ی توركیا، به قه‌ڵه‌مڕه‌وییه‌كانی ڕابردووی، هاوكاتیش له...\tRead more\nعەبدولڵا ڕێشاوی لە پاش ئەنجامدانی ڕیفراندۆم و ڕووداوەكانی 16ی ئۆكتۆبەر، هەرێمی كوردستان وەك قەوارەیەكی خاوەن ئیعتیباری سیاسی كەوتووه‌تە ناو كۆمەڵێك كێشە و گێژاو، كە ئەگەر سیاسییەكانی كوردستا...\tRead more\nفەرهاد غەریب له ساڵی 2014وه حكومه‌تی عێراق به فه‌رمی ڕه‌وانه‌كردنی بودجه و مووچه‌ی فه‌رمانبه‌رانی هه‌رێمی كوردستانی ڕاگرت، وا ماوه‌ی چوار ساڵه دۆخێكی خراپی ئابووری به‌رۆكی هه‌رێمی گرتو...\tRead more\non: كانونی دووه‌م 31, 2018 In: ئاڵنگاریی, بیروڕا, ناوخۆییNo Comments\nئاراس حەسەن له دوای شكستی ڕیفراندۆمه‌وه، هه‌رێمی كوردستان له قۆناغێكی سه‌ختی سیاسیی خراپ و ئاڵۆزدایه، پڕۆسه‌ی بڕیاریدان به ته‌واوی په‌كی كه‌وتووه و سه‌رجه‌م دامه‌زراوه‌كانیش له نیچمه...\tRead more\nعەتا كەریم یەكێتیی نیشتیمانیی كوردستان، لە حەوتەمین ساڵی كێشە و ململانێ چارەسەرنەكراوەكانی نێو هەناوی خۆیدایە، كە بەشێكیان بە هۆی غیاب و ژیانئاوایی مام جەلال سكرتێری گشتییەوە قووڵبوونەوە و ب...\tRead more\non: كانونی دووه‌م 24, 2018 In: ئاڵنگاریی, بیروڕا, ناوخۆییNo Comments\nئاراس حەسەن نه‌بوونی دامه‌زراوه كاره‌ساتێكی گه‌وره‌یه. له‌و گه‌وره‌تر، ئه‌وه‌یه دامه‌زراوه‌ت هه‌بێت و كارتۆنی بێت. نازانم ئێوه‌ش ئه‌و هه‌سته‌تان هه‌یه یان نا، به‌ڵام به‌نده ده‌رزیی كیبۆ...\tRead more


پارەی گەنمی چەند ساڵێك بەسەر جوتیاراندا دابەش دەكرێت - تۆڕی میدیایی خەڵک\nبەڕێوبەرایەتی سایلۆی سلێمانی داوا لەو جوتیارانە دەكات، كە گەنمیان ڕادەستی سایلۆكە كردووە لە ڕۆژی دوو شەممەوە سەردانیان بكەن و دەشڵێت: “ئەوانەی ساڵانی ڕابردوو گەنمیان ڕادەست كردووە دەبێت وەكالەتەكانیان نوێ بكەنەوە”.\nبەڕێوبەرایەتی سایلۆی سلێمانی لە ڕاگەیەنراوێكدا ئاماژەی بەوەكردووە، ئەوانەی ساڵی 2020 گەنمیان ڕادەستی سایلۆ كردووە ڕۆژی دوو شەممە سەردانی ژمێریاری بكەن بۆ چەكی پارە و ئەوانەشی ساڵانی (2014 و 2015 و 2016) گەنمیان ڕادەستكردووە دەبێت وەكالەتەكانیان نوێ بكەنەوە و هەروەها ئەوانەی مردوون دەبێت یەكێك لە وەرەسەكان وەكالەتیان بەپێی قەسامی قانونی هەبێت.\n١- ئەو جوتیارانەی كە ڕۆژی ٣٠/ ٦/ ٢٠٢٠ گەنمیان ڕادەستی سایلۆی سلێمانی كردوە، ڕۆژی دوو شەمە بەرواری ٢٩/ ٣/ ٢٠٢١ تا مستندی ژمارە بگاقەی (٩٥٨)، سەردانی هۆبەی ژمێریاری بەڕێوەبەرایەتیەكەمان بكەن بە مەبەستی وەرگرتنی چەكی پارەكانیان و بەهۆی سەرقاڵی بانكەكان بە دابەشكردنی مووچەی فەرمانبەران داواكارین ڕۆژی یەك شەممە بەرواری ٢٨/ ٣/ ٢٠٢١ سەردانمان نەكەن بۆ وەرگرتنی چەك، چونكە چەك دابەش ناكرێ .\n٢- ئەو جوتیارانەی لە ساڵەكانی ٢٠١٤ / ٢٠١٥ / ٢٠١٦ گەنمیان ڕادەستی سایلۆكان كردوە، وەكالەتیان بۆ كراوەتەوە و وەكالەتەكانیان تازەبكەنەوە بۆ ساڵی ٢٠٢١، وە ئەو كەسانەی كە كۆچی دواییان كردوە لەڕێگەی دادگاكانەوە قەسام قانونی دەربێنن و وەكالەت بۆ یەكێك لە وەرەسەكانیان بكەنەوە بەمەبەستی وەرگرتنی چەكی پارەی ئەو شایستە داراییانەی، كە بۆیان دیاری كراوە.\nبەڕێوبەرایەتی سایلۆی سلێمانی


جووتیار کەلاری 17/10/2019 - 09:02 بڵاوکراوەتەوە لە ڕۆژهەڵاتی ناوەڕاست\nماڵپەڕی (DW)ی ئەڵمانی بە پشتبەستن بە زانیاریی گۆڤاری شپیگڵی ئەڵمانیا لە ڕاپۆرتێکدا بڵاوی کردووەتەوە بەهۆی هێرشی تورکیا بۆ سەر ڕۆژئاوای کوردستان، ئەمریکا ئەو وڵاتەی لە هاوپیەمانیی نێودەوڵەتیی دژ بە داعش دەکردووە.\nبەپێی ئەو بڕیارەی ئەمریکا، لەمەودوا تورکیا ئیتر ناتوانی هیچ زانیارییەکی ئاسمانی لە هاوپەیمانیی نێودەوڵەتیی دژ بە داعش وەربگرێت و بەرپرسانی سوپای ئەڵمانیاش ئەم بابەتەیان پشتڕاست کردووەتەوە.\nزەمینەی ئەم هەوڵ و بڕیارە ئەوەیە کە ترسی ئەوە لە ئارا دابووە تورکیا ئەو زانیارییە ئاسمانییانەی کە لە هاوپیەمانیی دژ بە داعش وەری دەگرێت، لە شەڕ لەدژی وکردان بەکاری بهێنێت.\nلە کاتی بڕیاری چوونە دەرەوەیس ووریا لەلایەن ئەمریکاوە، هێزەکانی ڕژێمی ەبشار ئەسەد لەسەر بنەمای ڕێککەوتنێک کە بە چاودێریی ڕووسیا لەگەڵ سووریە کردوویانە، چەندین بنکەی سەربازییان لە ڕۆژئاوای کوردستان و منبج و کۆبانێ گرتووەتەوە دەست.\nدۆناڵد ترەمپ، سەرۆکی ئەمریکا داوای لە ڕەجەب تەیب ئەردۆغان کردووە کە ئاگربەستێک ڕابگەیەنێت و شەڕ ڕابگرێت، بەڵام ئەردۆغان ڕەتی کردووەتەوە.\nئەمریکا چەندین سزای قورسی سیاسی و ئابووریی بەسەر تورکیا سەپاندووە، هاوکات بڕیارە ئەمڕۆ مایک پێنس جێگری سەرۆک کۆماری ئەمریکا و مایک پۆمپیۆ وەزیری دەرەوەی ئەمریکا سەردانی ئەنقەرە بکەن و لەگەڵ ڕەجەب تەیب ئەردۆغان سەرۆک کۆماری ئەو وڵاتە لەبارەی ڕەوشی سووریا و هێرشی ئەو وڵاتە بۆ سەر ڕۆژئاوای کوردستان گفتوگۆ بکەن.


سه‌رۆكی حكوومه‌ت سه‌ره‌خۆشی له خانه‌واده‌ی نه‌وشیروان مسته‌فا ده‌كات\nسه‌رۆكی حكوومه‌تی هه‌رێمی كوردستان، سه‌ره‌خۆشی ئاڕاسته‌ی خانه‌واده‌ی نه‌وشیروان مسته‌فا ڕێكخه‌ری گشتیی بزووتنه‌وه‌ی گۆڕان ده‌كات.\nنێچیرڤان بارزانی سه‌رۆكی حكوومه‌تی هه‌رێمی كوردستان، له پرسه‌نامه‌كه‌دا نووسیویه‌تی، به‌بۆنه‌ى كۆچى دواییى خوالێخۆشبوو نه‌وشیروان مسته‌فاوه، پرسه و سه‌ره‌خۆشى له ئه‌ندامانى خانه‌واده و كه‌سوكار و دۆست و هاوڕێیانى به‌ڕێزیان و بزووتنه‌وه‌ى گۆڕان ده‌كه‌م.\nهه‌روه‌ها نووسیویه‌تی: هاوسۆز و به‌شدارى خه‌متانم، خواى گه‌وره خوالێخۆشبوو بخاته به‌ر ڕه‌حمه‌تى خۆى. هیوادارم بزووتنه‌وه‌ى گۆڕان و لایه‌نگرانى خوالێخۆشبوو نه‌وشیروان مسته‌فا بۆ خزمه‌تى كوردستان و ئامانجه هاوبه‌شه‌كانى گه‌له‌كه‌مان به‌رده‌وام بن.\nئه‌مڕۆ شۆڕش حاجی ئه‌ندامی جڤاتی نیشتمانیی بزووتنه‌وه‌ی گۆڕان، له ته‌له‌ڤزیۆنی ئۆرگانی بزووتنه‌وه‌كه ڕای گه‌یاند، به‌یانیی ئه‌مڕۆ هه‌ینی (19ی ئایار/ مایۆ) سه‌عات هه‌شت، نه‌وشیروان مسته‌فا ڕێكخه‌ری گشتیی بزووتنه‌وه‌كه كۆچی دوایی كردووه.\nئه‌م بابه‌ته 4621 جار خوێنراوه‌ته‌وه\nئیمارات هێرشكردنه سه‌ر حه‌شدی شه‌عبی له ئه‌ستۆ ده‌گرێ


وه‌زاره‌تی پلاندانان: به دوو مه‌رج ده‌توانین هه‌ژاری له عێراق نه‌هێڵین\n10/1/2022 - 21:21\nوه‌زیری پلاندانانی عێراق جه‌ختی كرده‌وه كه چاره‌سه‌ر و بنبڕكردنی هه‌ژاری له عێراق پێویستی به بڕیاری بوێرانه و یاسایه‌ك هه‌یه كه قابیلی جێبه‌جێكردن بێت.\nوه‌زاره‌ته‌كه له به‌یاننامه‌یه‌كدا ئه‌مڕۆ دووشه‌م بڵاوی كرده‌وه: خالید به‌تاڵ نه‌جه‌م وه‌زیری پلاندانان سه‌رۆكایه‌تی یه‌كه‌م كۆبوونه‌وه‌ی لیژنه‌ی هونه‌ریی چاره‌سه‌ركردنی هه‌ژاری له عێراق كرد.\nوه‌زیری پلاندانان له كۆبوونه‌وه‌كه‌دا ڕایگه‌یاند: پێویسته پێوانه‌یه‌كی نوێ و ورد بۆ دیاریكردنی هه‌ژاری دابنێین له‌گه‌ڵ شێوازی دابه‌شكردنی سه‌رچاوه‌كان بۆ ئه‌م چینه‌ی كۆمه‌ڵگه. جه‌ختیشی كرده‌وه كه ئه‌و لیژنه‌یه‌ی بۆ نه‌هێشتنی هه‌ژاری دامه‌زراوه پێویسته به‌شێوه‌یه‌كی پیشه‌ییانه ئه‌و كاره بكه‌ن كه پێیان ڕاده‌سپێردرێ، بۆ ئه‌وه‌ی بنه‌مایه‌كی ڕاست و باش دابنێین بۆ چاره‌سه‌ركردنی كێشه‌ی هه‌ژاری له عێراقدا، بێگومان ئه‌مانه‌ش پێویستی به بڕیاری بوێرانه هه‌یه له‌لایه‌ن حكوومه‌ت له‌گه‌ڵ ئیراده‌یه‌كی به‌هێز بۆ جێبه‌جێكردنیان.\nله به‌یاننامه‌كه‌دا هه‌روه‌ها هاتووه: له چوارچێوه‌ی كۆبوونه‌وه‌كه‌دا لیژنه‌یه‌كی هونه‌ری به سه‌رۆكایه‌تی دكتۆر سه‌باح جوندی مه‌نسووڕ به‌ڕێوه‌به‌ری گشتی جێبه‌جێكردن و ستراتیجی پێكهێنرا له‌گه‌ڵ دیاریكردنی كاره‌كانیان.\nهه‌ر له كۆبوونه‌وه‌كه‌دا گفتوگۆیه‌كی چڕ و فراوان كرا سه‌باره‌ت به سیاسه‌تی ڕووبه‌ڕووبوونه‌وه‌ی هه‌ژاری و ڕۆلی سندووقی گه‌شه‌پێدانی كۆمه‌ڵایه‌تی له‌و گوندانه‌ی كه زۆرترین هه‌ژاری تێدایه له‌گه‌ڵ دانانی ڕێكاری گونجاو بۆ هاوكاریكردنیان.\nنرخی نه‌وت له 89 دۆلار نزیك ده‌بێته‌وه\nئه‌مریكا و هه‌رێمی كوردستان پرسەكانی بەرهەمی كۆپیكراو تاوتوێدەكەن\nنرخی خاوی برێنت گەیشتە 87 دۆلار و 94 سەنت\nگەشتە ئاسمانییەکانی تورکیا بۆ هەولێر و ئەرمینیا دەست پێ دەکات